
Noticies 



Una setmana 
de la dona 


Amb motiu de la Setmana de la 
Dona a Sants, el casal de la Dona 
ens fa avinent aquest programa. 

DILLUNS 25 DE FEBRER 

Les dones fan seva la seva imatge 

A les 7 h. Inauguració de l’expo- 
sició fotogràfica i brindis de pre- 
sentació de la setmana (amb begu- 
da preparada per les Dones del Ca- 
sal). 

A les 8 h. Xerrada-debat: «La 
nostra imatge» (Psicologia de la 
Dona). 

A les 8 h. Taller de fotografia: 
«Primeres nocions de fotografia». 

DIMARTS 26 DE FEBRER 

La maternitat 

A les 6 h. Xerrada-debat: «Què és 
ésser mare avui?». 

A les 8 h. Projecció d’un video i 
xerrada-debat sobre «El part natu- 
ral». 

A les 8 h. Taller de mitja. Prime- 
res nocions: com prendre mides, 
diferents punts, escots, etc. 

DIMECRES 27 DE FEBRER 
Gaudim de la nostra sexualitat 

A les 6 h. Xerrada-debat: «La 
nostra sexualitat». 

A les 8 h. Xerrada-debat: «La pri- 
mera relació sexual». 

A les 8 h. Taller de massatge-re- 
laxació (primeres nocions). 

DIJOUS 28 DE FEBRER 
Protegim el nostre cos 

A les 6 h. Inauguració de l’expo- 
sició de textos escrits per dones 
del barri. 

A les 6 h. Vídeo sobre mètodes 
anticonceptius i debat. 

A les 8 h. «Medicina alternativa»: 
Xerrada-debat sobre les cures na- 
turals de les infeccions vaginals i 
malalties venèries. 

A les 8 h. Taller de reflexoteràpia 
podal (massatge de peus). 

Lloc: Centre Cívic; carretera de 
Sants, 69 (Sala de gimnàs). 

DIVENDRES 1 DL MARÇ 
El món que ens envolta 

A les 7 h. Presentació del llibre 
«Antes Muertas» de Edicions La 


Sal (La dona enfront de l’agressió 
militar). 

A les 8 h. Vídeo «La Marcha 
Triunfal» i debat sobre la pel·lícula. 

A les 8 h. Taller d’electricitat do- 
mèstica. 

A les 10 h. Teatre «Neguits de 
dones», pel grup Spill. 

Lloc: Centre Cívic; carretera de 
Sants, 69 (sala de gimnàs). 

DISSABTE 2 DE MARÇ 
A les 11 h. del matí. 6 hores 
d’expressió corporal. 

A les 7, 30 h. Cinema-debat 
sobre «El amor violado». 

A les 10 h. Festa final. 


★ ★★★★★★★★ 


«Coneguem Barcelona, 
Catalunya i les seves 
comarques» 

Amb aquest títol es coneixen les 
visites i sortides culturals que pro- 
mou l’Ajuntament de Barcelona, 
mitjançant els Centres Cívics que 
té distribuïts per la ciutat. Al llarg 
d’aquest mes de gener i del proper 
febrer, es visitaran, la Barcelona 
d’en Gaudí, El Penedès, La Garrot- 
xa, El Palauet Albèniz, La Barcelo- 
na Romànica i la Conca de Barbe- 
rà. Excepte les que són de dins de 
la ciutat, les altres visites duren tot 
el dia, això sí, sempre en dies labo- 
rals, i val a dir, totes tenen un preu 
molt mòdic (sobre unes 300 ptes., 
les de ciutat i sobre les 1.500 ptes 
les sortides fora de Barcelona). Els 
punts de partida i retorn són 
sempre molt a prop del Centre de 
cada barri. Així que, si us animeu a 
treure el nas (si el temps ho per- 
met), podeu fer les inscripcions en 
el Centre Cívic que us caigui més a 
la vora..., el que no sé és si en els 
horaris de sortida tenen alguna 
semblança amb la Renfe... 


Catalunya en miniatura 


I ja que estem parlant de sorti- 
des culturals, heu vist ja «Catalu- 
nya en miniatura»? Doncs si no ho 
heu fet, aneu-hi i si ja hi heu anat, 
torneu-hi, que de segur que ja hi ha 
miniatures noves que encara no 
heu vist. Actualment, el recinte 
conté 91 maquetes amb la caracte- 
rística comuna de tenir una rigoro- 
sa fidelitat amb la realitat, la qual 
cosa és la marca del resultat d’una 
tasca ben feta. El 30 de juny de 
1982 va inaugurar-se amb unes 30 
maquetes, ara el nombre s’ha tri- 
plicat, però el projecte és ambiciós 
i vol arribar a les 400. Cal dir que és 
un procés molt lent, però és que, 
malauradament, una de les tas- 
ques més importants és la cons- 
tant restauració de cada una 
d’elles. I com ens deia en Jaume 
Segura, encarregat del muntatge 
dels trens, hi ha molt pocs llocs 
del món on existeixi un projecte 
d’aquesta mena. Ja ho sabeu, sola- 
ment per 250 ptes., viatjareu de les 
terres més altes a les platges del 
nostre país, i tot sense sortir de 
Torrelles de Llobregat. 


★★★★★★★★★ 


La biblioteca 
de Cotxeres en marxa 

El passat 11 de desembre 
s’inaugurà la Bilioteca Popular 
«Jacint Laporta», conegut histo- 
riador del nostre barri, a finals del 
segle passat. 

La Biblioteca ocupa tres plantes 
del Centre Cívic, en el primer pis 
trobem la Sala infantil dedicada 
especialment per a lectors fins a 
vuitè curs d’EGB. Al segon pis hi 
ha la sala dedicada al públic adult i 
juvenil, a la planta baixa hi trobem 
el magatzem de llibres. 

L’horari és de dilluns a di- 
vendres de 4 a 9 del vespre i els 
dissabtes de 10 a 1 del migdia. Ah! 
També tenim a la nostra disposició 
un servei de préstec de llibres a 
domicili. 

ELMUNDQ DEPORTIVO . ... 

SCHUSTER SE HA TRAH SFORMADO: 
PARECE QUE HAYA 
NACIPO EH LA BORPETA" 

"Confio en un comportamiento ejemplar 
de nuestra hinchada" 


Neu, sempre neu 


Darrerament s’està convertint 
en un hàbit en els mitjans de co- 
municació parlar del temps tan es- 
bojarrat, el nostre bon amic Alfred 
Rodríguez Picó ho deia no fa pas 
massa per TV3, no cal que ens es- 
verem, estem massa ben acostu- 
mats als hiverns càlids. El cert és 
que el passat 5 de gener tots ens 
vam quedar sorpresos quan a mitja 
tarda els flocs de neu s’anaven 
perpetuant al llarg i ample del 
nostre Districte, la Plaça de l’Esta- 
ció es va veure convertida en una 
pista de patinatge on el glaç arriba- 
va a uns 10 centímetres de gruix. 
La neu gelada encara es podia 
veure pels terrats fins ben entrada 
la setmana. 


La societat coral 
«La Floresta» ja té 
nou consell directiu 

L’Assemblea General de Socis 
de la Societat Coral «La Floresta», 
entitat que compta amb més de 
cent anys d’existència, va elegir el 
nou Consell Directiu de la So- 
cietat, que va quedar constituït de 
la següent manera: president: Xa- 
vier Falcó i Gres; vice-president: 
Enric Serrat i Argente; secretària: 
Lina Matas i Segarra; vice-secretà- 
ria: Anna Canyelles i Peirató; treso- 
rer: Juan Alonso i Zorrilla; compta- 
dora: M. Elena Ripoll i Arana; vo- 
cals: M. del Carme Díaz i Escuder, 
Elisabet Canyelles i Peirató, Salva- 
dor Herrera i Pujol i Núria Bonastre 
i Llauger. 


TALLERS 


DANSA-JAZZ 


RÀDIO | SO 


INICIACIÓ AL VÍDEO INICIACIÓ AL TEATRE 
INICIACIÓ AL VÍDEO/SO BALL DE SALÓ I SALSA 

PLACES LIMITADES / DESCOMPTES A SOCIS I ABONATS 
INFORMACIÓ I INSCRIPCIÓ: 

de dimarts a divendres des de les 5 de la tarda a l'Ateneu 

ATENEU POPULAR DE SANTS 

C/. Premià 15, 2n. • Tel. 431 84 08 • Barcelona 


Ho diu Nicolau Casaus al «Mun- 
do Deportivo» i Trenc d’Alba ho ha 
pogut esbrinar. Efectivament, sa- 
bem que va néixer davant mateix 
de Sant Medir. De petit anava a la 
parròquia i de gran ballava al 
Bahia. Els seus pares van treballar 
a la Bati Ió, però, amb la crisi, es 
van «exiHar» a Munic. Schuster, 
que encara es deia Alfons Puigdo- 
mènec i Riudellops, es va canviar 
el nom i la imatge. Amb el C.F. Bor- 
deta no havia demostrat gran cosa, 
però la classe ja la portava a dins. 
Han passat els anys i, per fi, un di- 
recti blaugrana ho ha explicat a la 
premsa. Benvingut a casa Bernd! 


★★★★★★★★★★ 

Teatre 
infantil 



Al Teatre de l’Orfeó de Sants 
s’està duent a terme el Cicle Muni- 
cipal de teatre infantil juntament 
amb les representacions que, sota 
el mateix títol, fan als barris de 
Gràcia, Horta i Poble Nou. 

Fins al moment de tancar la re- 
dacció de Trenc d’Alba, s’han 
representat ja tres obres i en man- 
quen nou, que es faran al llarg dels 
mesos de febrer (quatre obres 
més) i març (les cinc darreres). 

Cada un dels dies, les represen- 
ten grups diferents, amb la qual 
cosa marquen més clarament els 
diversos estils, i tot són coneguts. 

O sigui que ja sabeu on portar 
les criatures els diumenges per la 
tarda... al teatre, que així, de pas, 
fem cultureta. 

Tot queda a casa 

No sabem si a hores d’ara ja 
hauran demanat els tràmits per al 
divorci, però el que sí podem asse- 
gurar és que el proppassat 11 de 
gener, Manel Gómez, coordinador 
general de la nostra publicació, i 
M. Àngels López, membre del con- 
sell de redacció, es casaven a pri- 
mera hora del matí en els jutjats de 
Barcelona. La notícia ha despertat 
una gran espectació i són moltes 
les revistes del cor que busquen 
aferrissadament l’exclusiva de les 
fotos del viatge de noces. Esperem 
que el Manel i la M. Àngels ens la 
donin a nosaltres... Mentrestant, 
aprofitem l’avinentesa per dedicar- 
los un OLÉ i un CHAPEAU! 


★★★★★★★★* 



Un Ateneu de l’any 2000 


L’Ateneu Popular de Sants ha 
iniciat ja els Tallers del ’85 amb 
més novetats que mai. En el seu 
nou local del carrer Premià, la gent 
de l’Ateneu ha confeccionat una 
mena de «Torre Espafia» i a partir 
d’ara ja és possible iniciar-se en el 
vídeo, el so i la ràdio. La iniciació 
al vídeo té una durada de 16 hores 
amb 7 tallers successius durant el 
primer trimestre d’aquest nou any. 
El preu és de 4.000 pessetes amb 
el material inclòs i la possibilitat 
de fer filmacions exteriors. També 
és possible treballar conjuntament 
el vídeo i el so, amb un super- 
curset d’iniciació. La durada 
d’aquest curset és de 20 hores 
amb tres tallers successius i amb 
un preu de 5.000 pessetes. Desta- 
quem, també, el Ball de saló i salsa 
que va començar a mitjans de ge- 
ner amb un preu total de 2.400 pes- 
setes i el d’iniciació al teatre que 
amb una durada de 12 setmanes té 
com a preu d’inscripció 5.000 pes- 
setes. Per a qualsevol informació, 
recordeu que el telèfon de l’Ate- 
neu és el 431 84 08. Vídeo, ràdio i 
ball a l’Ateneu. I periodisme 
escrit... a Trenc d’Alba. 


Molta 

volta! 



A mig any vista, encara, de la 
propera edició de la Volta ciclista a 
Catalunya, la secció de ciclisme 
de la UE Sants, ja ha avançat als 
mitjans de comunicació algunes 
de les novetats que s’han preparat. 
Per començar, la Volta s’obrirà 
camí a través de les carreteres de 
l’Empordà. Definitivament Llançà 
serà el punt de sortida el 4 de se- 
tembre. També s’ha confirmat que 
Sant Sadurní d’Anoia serà final 


d’etapa el 8 de setembre. La Volta 
finalitzarà el dia 11, Diada de Cata- 
lunya, després d’un llarg i difícil re- 
corregut. 

D’altra banda, i segons ens ha 
comunicat Joan Peirató, president 
deia Junta de Ciclisme del Sants, 
per a l’any 1986 s’intentarà que la 
Volta surti de l’Alguer i passi 
després a les Illes Balears. Amb 
aquest plantejament, la junta que 
presideix el senyor Peirató pot re- 
fermar encara més el prestigi inter- 
nacional de la cursa. Finalment, 
hem de recordar que el primer gran 
triomf d’aquesta Volta 85 que s’ini- 
ciarà a Llançà s’assolia el proppas- 
sat mes de gener. Després de 
molts esforços la Volta Ciclista a 
Catalunya ha estat inclosa en el 
Super Prestige Pernaud, que és 
considerat el Campionat Mundial 
oficiós per punts. El Super Presti- 
ge només agafava, fins ara, curses 
estatals (Giro, Tour...) tot i que 
dues curses «regionals» com són 
el giro Tirreno-Adriàtic i el tour de 
Romandia a Suïssa, eren les ex- 
cepcions que confirmaven la regla. 
Doncs bé, a partir d’aquest 1985, la 
Volta és la tercera d’aquestes cur- 
ses que puntuaran. Millor inici de 
Volta impossible. En els despat- 
xos ja s’ha guanyat la primera eta- 
pa i no precisament la «contra-re- 
llotge». 


Editorial 



Diuen que Sants , Hostafrancs i La Bordeta són una de les reserves cultu- 
rals més importants de Barcelona. Si reserva cultural vol dir tenir 110 En- 
titats, doncs no hi ha dubte que som una gran reserva. Sobre el paper, vi- 
vim en una de les zones d' Europa amb més possibilitats culturals. Aquí 
ho podem fer tot. Tenim Agrupaments, Arxius, Associacions, Grups, 
Aules, Ateneus, Orfeons, Societats, Centres, Unions, Teatres, Parrò- 
quies i Col·lectius. Una bogeria de noms, sigles i activitats. Però realment 
a Vhora d'anar per feina: quantes d'aquestes entitats són conegudes? 
Quantes tenen més de 100 socis? Quantes reben el suport dels poders fàc- 
tics? Quantes poden competir amb els Centres Cívics? I quantes estan ve- 
ritablement engrescades a reanimar l'ensopiment associatiu? En teoria 
són 110 entitats, però per desgràcia només una dotzena han obtingut el 
ressò necessari. El 110 és un nombre fantasma que no s'aixecarà amb re- 
cords. Només l'empenta dels dirigents de les entitats i el suport decidit 
dels veïns poden aixecar aquesta crisi associativa que s'encomana com 
una mala epidèmia. Per tot això, des d'aquesta petita tribuna periodísti- 
ca, hem rebut amb gran espectació els desitjós d'una Comissió que s'ha 
format recentment i que amb base sòlida de treball està preparant per 
després de l'estiu LES PRIMERES JORNADES CULTURALS DE 
SANTS, HOSTAFRANCS I LA BORDETA. Aquestes Jornades 
tindrien com a plat fort una mostra pública de TOTES LES ENTITA TS 
del barri que estiguin interessades. Després d'un temps de silenci, les enti- 
tats PER FI podran sortir al carrer i explicar als ciutadans d'aquesta his- 
tòrica zona que encara som una reserva VIVA de cultura. Es una oportu- 
nitat que no podem desaprofitar. 

P.D. Des d'aquí volem agrair a tots els amics de Trenc d'Alba que ens 
han escrit tot demanant-nos que no canviem el nom de la publicació. Da- 
vant la possibilitat de quedar-nos sense lectors, hem decidit ajornar la de- 
cisió del canvi de nom. Ah! i no us penseu ara, que com a contrarèplica 
hem pujat tres durets el preu de la revista . Durant dos anys hem mantingut 
el preu de 75 ptes. Amb el nou 1985 volíem fer un petit augment i deixar- 
ho en 350. Però davant la possibilitat de perdre els lectors que no hagués- 
sim perdut amb el canvi de nom, ho deixem en un duro més i prou. Rao- 
nable, oi? 

TRENC D’ALBA no es fa necessàriament soli- 
dari de les opinions expressades pels seus 
col·laboradors. 

Per qualsevol reproducció del contingut de la 
revista caldrà citar-ne la procedència i 
l’autor. 


BUTLLETÍ DE SUBSCRIPCIÓ 


Nom i 

Carrer 

Població 

Telèfon Activitat 


DOMICILIACIÓ BANCÀRIA 

Els agrairé que amb càrrec al meu compte/llibreta, 
atenguin els rebuts que els presentarà la revista «TRENC 
d’ALBA» (Alfred Picó o Manel Gómez). 

Titular compte 


Vull rebre la revista TRENC D’ALBA a partir del nú- 
mero a través de la modalitat següent: 


Banc/Caixa 
Agència 


«. i-, N° Compte/llibreta 

Subscripció normal (10 números) 900 ptes LI 

Subscripció de suport (10 números) ptes □ Població 


Signatura, 


Data 

gnatura, 


ENVIEU-LO A «TRENC D’ALBA», 
c./ Olzinelles 30, 08014 Barcelona 

Els gitanos 
d’Hostafrancs, 
veïns, però no tant 

Quasi sempre que hom parla o s’escriu sobre els gitanos, es fa tot utilit- 
zant els més diversos adjectius per a descriure les condicions infrahuma- 
nes en les quals es mouen la major part dels components d’aquesta ètnia. 
N’hi ha però a Barcelona un nombre important de persones d aquesta 
raça i pels quals el qualificatiu més adient és el de «benestants», són 
aquells que viuen bàsicament als barris del Portal, Gràcia i Hostafrancs, i 
que duen diverses generacions residint a casa nostra, motiu pel qual són 
perfectament integrats pel que fa a l’aspecte lingüístic. 



A través de l’obra de l’escriptor 
català Juli Vallmitjana trobem gran 
quantitat de referències en relació 
als seus modus de viure i costums 
a començaments del present se- 
gle, sobretot respecte als resi- 
dents al barri del Portal, un indret 
molt proper a Hostafrancs i amb el 
que ha mantingut una important 
relació al llarg de la història. És 
amb els gitanos catalans d’aques- 
ta darrera zona als qui volem 
referir-nos en aquestes línies. 

Tot sembla indicar que els pri- 
mers components d’aquesta ètnia 
(anomenats també egipcians) arri- 
baren a Catalunya des d’Europa a 
mijans del segle XV, des d’on s’es- 
tengueren per tots els territoris del 


regne d’Aragó. No és però sinó 
quatre segles més tard que tenim 
dades sobre els primers assenta- 
ments de zíngars a Hostafrancs, 
barri que té el seu origen en la 
construcció per part de Joan 
Corrades, (natural d’Hostafrancs 
de Sió —Segarra—), en el primer 
terç del segle XIX, de l’hostal 
d’Hostafrancs, a l’actual carrer de 
la Creu Coberta. 

La proliferació d’aquests tipus 
d’establiments a la zona, motivat 
per l’existència de muralles a Bar- 
celona fins a l’any 1854; les quals 
tancaven molt d’hora i obligava so- 
vint als mercaders a cercar un hos- 
tatge fora murs, provocà l’aparició 
d’un bon nombre d’activitats al seu 


voltant, com ara ferreries o arranja- 
ments de rodes de carruatge. Aquí 
cal trobar els motius que va dur els 
gitanos a instal·lar-se en aquest 
indret, fronterer amb la vila de 
Sants, amb la qual acabarà per 
confondre’s. 

L’aparició deis 
primers nuclis 

És important remarcar com els 
components d’aquesta ètnia (que 
durant molts anys hagué de patir 
diverses persecucions) s’aplega- 
ren d’una forma majoritària en 
aquells barris extramurs de la urbs 
barcelonina (Gràcia no esdevindria 
municipi independent fins al 1850) 
a l’aixopluc, és clar, de les activi- 
tats econòmiques que aquests ge- 
neraven, mentre que fou poc signi- 
ficativa la presència en aquelles vi- 
les aleshores indpendents com 
Sant Martí de Provençals, Sant 
Andreu o Les Corts. 

Els gitanos que arriben a Hos- 
tafrancs, aviat es sedentaritzen i 
adopten certes formes dels 
«paios», àdhuc en el vestir, que se- 
gons assenyala Francesc Curet, 
ho feien d’una forma molt sem- 
blant a la dels traginers, és així que 
«acostumaven a dur brusa negra, 
amb cordons a dalt, i el pitral obert 
per deixar veure la corbata de nus 
estret, de color llampant. Aquests 
gitanos — afegeix — no tenen res 
de connexió amb les tribus 
transhumants, d’un pintoresquis- 
me Hord i repel·lent, que munten 
arreu llurs tendes i es dediquen a 
fer ballar la mona, al «cante jondo», 
a dir la bonaventura i a cercar acti- 
vitats delictives. No assegurarem 
que, en general, estiguin exemps 
d’estrafolleries —la raça ho 
porta—, però sí que no hi havia res 
en ells del flamenquisme, toreria 
ni casticisme de cafè cantant per a 
l’embadaliment de turistes i papa- 
nates» 

Interpretacions al marge, la re- 
alitat és que l’ocupació dels 
zíngars d’Hostafrancs al llarg del 
passat segle fou la de tractants en 
bestiar major, especialment ca- 
valls, així com d’esquiladors pel 
que fa als homes, mentre que les 
dones es dedicaven a la confecció 
de guarniments d’espart i cànem, 
juntament amb la venda pública de 
robes i cintes, ocupacions similars 
a la dels gitanos d’altres zones 
d’Europa. 

«Enredant per allà, enredant per 


aquí», com diu la cançó de Peret, 
duien endavant els seus negocis. 
És aquest additiu el que feia 
—segons F. Curet— que «el més 

espavilat que hi volgués tenir trac- 
tes, havia de posar en guàrdia tots 
els sentits, perquè si ells eren 
destres en canviar el color de pèl i 
amagar els anys del bestiar que ve- 
nien o canviaven, elles, les gita- 
nes, acostumaven a tenir una me- 
sura curta». Les activitats tradi- 
cionals abans descrites, anirien 
donant pas amb el decurs dels 
anys a unes altres sobre les ma- 
teixes bases, tot i així, encara avui, 
hom pot trobar alguna ferreria al 
barri, vestigi d’altres temps. 

El comerç com a 
principal activitat 

En l'actualitat, els gitanos repre- 
senten a Hostafrancs més d’un 
terç sobre el total de la població 
—bastant estancada— i entre les 
activitats que els ocupen figuren a 
més de la venda o reparació 
d’automòbils (que ha substituït el 
primitiu tracte de bestiar), la venda 
als mercats dels més diversos pro- 
ductes. Alguns, però, —pocs en 
conjunt — han cercat feina fora del 
barri en les ocupacions que habi- 
tualment són dels «paios». 

Els gitanos d’Hostafrancs tenen 
els seus estatges als carrers de 
Leyva o del Vidriol (que alguns 
anomenen carrer dels gitanos) 
molt propers al Mercat, així com a 
la plaça d’Erenni, quasi fronterera 
amb l’Espanya Industrial. Si hom 
passeja per aquests dos indrets no 
és gens estrany trobar individus 
d’aquesta raça pel carrer o bé as- 
seguts en alguns dels bars tot fent 
la partida de dòmino o cartes, ja 
que «el fet és que el gitano en tots 
els seus estaments, té una gran 
afició al joc». El català és el 
vehicle normal de comunicació 
que utilitzen (inclús en el folklore; 
la rumba catalana), tot i que co- 
neixen i fan servir el caló, «que 
parlem quan volem que algú no 
ens entengui» remarca Pere, un 
membre de la comunitat gitana 
d’Hostafrancs, al temps que es di- 
rigeix a un conegut en aquesta 
llengua. 

Malgrat la gran quantitat d’anys 
—diverses generacions— que fa 
que són al barri, la veritat és que 

no pot parlar-se d’una veritable in- 
tegració i connexió amb la resta 
dels veïns. Fins i tot es pot asse- 
nyalar que existeix algun tipus de 
discriminació més o menys ama- 
gat, envers la comunitat gitana 
d’Hostafrancs, potser per això els 
seus membres se senten més a 
prop dels altres individus de la se- 
va raça (siguin castellans o andalu- 
sos), que dels «paios» catalans, tot 
i que utilitzen el mateix idioma. 

Una comunitat 
endogàmica 

Aquest fet queda reforçat per 
l’endogàmia que encara practi- 
quen —són escassos el nombre 
de matrimonis mixtos— i que tro- 
ba la justificació en el costum i les 
arrels pròpies. Una de les perso- 
nes d’aquesta comunitat consultat 
va justificar aquest fenomen, 
indicant-nos que no es tractava 
d’un rebuig envers els «paios», si- 
nó d’una circumstància espontà- 
nia. Tot fa pensar, però, en l’exis- 
tència de matrimonis dirigits i con- 
certats pels pares, donat el caràc- 
ter patriarcal que posseeixen les 
relacions entre els membres 
d’aquesta ètnia arreu del món. 

A més, l’endogàmia es circums- 
criu en el cas d’Hostafrancs als 
propis límits del barri, i és així que 
entre les noves parelles són escas- 
ses aquelles que l’abandonen. 
Malgrat les petites aportacions 


d’immigrants gitanos (catalans o 
andalusos), els més antics conti- 
nuen mantenint vives les seves pe- 
culiaritats respecte als d’altres zo- 
nes barcelonines, sobretot envers 
els «nou viguts». «Nosaltres no te- 
nim res a veure amb la delinqüèn- 
cia, treballem en ocupacions 
honrades», s’apressen a manifes- 
tar, al temps que remarquen: «i 
vestim correctament...». 

Sigui com sigui, la veritat és que 
entre els homes i les dones 
d’aquesta comunitat s’observa un 
gran desig per mostrar una aparen- 
ça immillorable, és així que la ma- 
jor part d’ells van amb bons ves- 
tits, lluint sabates impecables, al 
temps que les dones mostren els 
seus vestits llampants guarnides 
amb tot tipus d’ornaments. 

És aquest, potser, un intent de 
demostrar a la resta de la societat 
que no són veritat tot el reguitzell 
de frases i dites que es manegen 
en relació a la seva raça, almenys 
pel que fa amb ells. De fet, aquests 
s’han de moure en una societat 
que àdhuc els és aliena en certa 
manera, i a nivells generals no vol 
acceptar-los d’una forma total, fet 
pel qual s’introdueixen sovint en 
una reserva verbal quasi absoluta 
que només queda transgredida en 
determinades ocasions, quan ob- 
serven una aptitud positiva, no úni- 
cament de paraula, envers la seva 
manera d’ésser. 

Els gitanos d’Hostafrancs són 
un bon exemple de com els desit- 
jós repetits per les autoritats 
«paies» d’«integrar» en la societat 
els membres d’aquesta raça en 
nom de les raons més inversem- 
blants, no pot reeixir sense tenir 
present el respecte als seus cos- 
tums, uns costums que encara 
practiquen —contaminats en certa 
manera — i que representen, a la fi, 
la seva raó d’ésser. És aquest fet 
conjuntament amb unes determi- 
nades característiques racials (que 
avui no són perceptibles en molts 
d’ells), allò que manté viu el caràc- 
ter dels gitanos catalans que des 
de fa un segle i mig formen part de 
la fesomia d’aquest popular barri 
barceloní, un més dels nostres. 

M. Barrera 

Nota: Les cites pertanyen (fora de les 
recollides en entrevista personal) a les 
obres Visions barcelonines 1760-1860. 
Muralles enllà, de Francesc Curet i Els 
gitanos. Aproximació a un racisme, de 
Joan Guillamet. 

Sant Medir rebutja 
el centre obert 

De vegades pensem que els barris de la nostra ciutat són tan diferents els 
uns dels altres, que no poden tenir res en comú; però la majoria d’aques- 
tes vegades ens equivoquem, nosaltres hem vist com dos barris veïns, que 
són totalment diferents, tenen un problema molt semblant: al mig de Sant 
Medir s’està construint un Centre Obert, els veïns no el volen; al mig de 
Les Corts hi ha el Frenopàtic, els veïns protesten. Dos centres problemà- 
tics a dos barris de Barcelona, el problema és comú, no els volen. 



A la carretera de la Bordeta, junt 
al carrer Olzinelles, davant mateix 
de Sant Medir s’està construint un 
Centre Obert per a la rehabilitació 
de joves dificils, però això no fa 
gaire gràcia als veïns de Sant Me- 
dir, els qui varen aconseguir que 
les obres estiguessin molt de 
temps aturades, però ara han tor- 
nat a reemprendre-les i el Centre ja 
és quasi acabat. Vàrem voler saber 
l'opinió d’alguns veïns de la zona, i 
aquesta va resultar gairebé unàni- 
me: 

«Nosaltres no tenim res en con- 
ta d’aquests joves, és més creiem 
que se’ls ha d’ajudar a reintegrar- 
se a la nostra societat, però el que 
no volem és quo al bell mig del 
nostre barri s’instal·li aquest 
centre. La gent ha de comprendre 
que nosaltres tenim por, por a que 
els nostres fills tinguin el mal 


exemple dins de casa, com aquell 
qui diu, a que els nostres 
comerços estiguin en constant pe- 
rill, perquè són conscients que 
molts d’ells veritablement es refor- 
maran, però d’altres no canviaran 
mai, i si bé quan estan a dins no 
són cap perill, una hora o altra sor- 
tiran i aleshores sí que ens fa por.» 

«Hi ha gent que ens diu que no 
tenim raó per queixar-nos, que tots 
els barris tenen problemes i molts 
són més greus que aquest nostre, 
nosaltres hi estem d’acord, però 
pensem que si els veïns de l’Ei- 
xample protesten per la presó Mo- 
del i els veïns de les Corts protes- 
ten pel Frenopàtic, nosaltres pro- 
testem pel Centre Obert, encara 
que només sigui per solidaritzar- 
nos amb els nostres veïns de barri, 
perquè si aneu a parlar amb ells 
veureu com també es queixen.» 


Les Corts 

amb el mateix problema 

Nosaltres, vàrem fer-los cas i 
ens vam traslladar al nostre barri 
veí, Les Corts, on també hi ha un 
Centre que desperta certs recels 
entre eis veïns que l’envolten, en- 
cara que aquests ho tenen més di- 
fícil, ja que el Centre ja fa molts 
anys que ha estat construït. Estem 
parlant del Frenopàtic. 

Sembla ser que els veïns de les 
Corts tampoc no estan gaire con- 
formes amb l’emplaçament 
d’aquest centre o, si més no, no 
estan conformes que els interns, 
que en ell hi ha, es passegin pel 
barri com si fossin persones sense 
cap mena de problemes. Les seves 
raons també són molt clares: 

«Mira, si bé no ens fa cap gràcia 
que el Frenopàtic estigui en el lloc 
més cèntric del nostre barri, ja ens 
hi hem acostumat, porta molts 
anys al mateix indret i sabem posi- 
tivament que a aquestes alçades ja 
no el traslladaran a un altre cantó, 
el nostre problema no és tan greu 
com els dels veïns que envolten la 
presó Model o els veïns de les ro- 
dalies d’aquest Centre del qual 
abans em parlaves, ells tenen por a 
ser atacats per delinqüents, que 
sempre són perillosos, però nosal- 
tres sabem que els interns del Fre- 
nopàtic són una minoria de perillo- 
sos i molt menys ho són quan es- 
tan dintre del Centre, però a allò 
que no ens hem acostumat i no 
creiem que ens acostumarem mai, 
és a veure’ls passejar pels nostres 
carrers, al nostre costat. - ^ 

Ja veieu com dos barris veïns, 
tan diferents com poden ser Sants 
i Les Corts, tenen un problema que 
el podriem consdierar comú, amb- 
dós tenen un Centre que és proble- 
màtic per poder desenvolupar les 
seves vides i si bé uns es resignen 
i diuen que el seu cas no és tan 
problemàtic com el dels seus 
veïns, tots dos poden justificar les 
seves queixes. 

Sants i, més concretament, Sant 
Medir, no està disposat a tenir en 
el cor del seu barri aquest Centre 
Obert per a la rehabilitació de jo- 
ves difícils, ja que creuen que po- 
den ser un problema per al seL 
barri de treballadors. La història 
tot just ha començat 

text: Núria Martínez 
fotos: Meritxell Sendra 





Projecte jove: 

I tu com 
t’ho montes? 


Aquest és l’any dels joves, però... Què fan els Estatments públics per nos- 
altres? Doncs bé, el Consell de la Joventut de Barcelona i la Casa Gran 
han pres la iniciativa conjunta de fer un Pla d’acció Juvenil anomenat 
Projecte Jove (PJ). De moment tots els joves de 14 a 25 anys ja han rebut 
a casa seva un fulletó presentat com a còmic groc. És el primer pas d’una 
llarga campanya. 


Els joves de Sants 
i el Projecte Jove 


Estem a les Cotxeres de Sants i 
parlem amb en Jordi Sànchez, en 
Toni i en Manel Voltaina «pare pa- 
ràs» i coordinador del P.J. als 
districtes III i IV, o sigui, Sants- 
Montjuïc i Les Corts. Aquests xi- 
cots han muntat el que s’ha anome- 
nat «Setmana dels joves de Sants», 
celebrada del 31 de desembre de 
l’any passat al 5 de gener d’aquest 
’85. El Consell de la Joventut de 
Barcelona ha destinat un pressu- 
post per a cada districte de la 
nostra ciutat i cal dir que Sants- 
Montjuïc és un dels districtes amb 
més diners rebuts, 500.000 pesse- 
tes. 


El Projecte Jove és el programa 
d’actuació global de l’Ajuntament 
de la Ciutat per poder desenvolu- 
par una politica adreçada a la 
població jove, elaborada pel propi 
jove. 

Si bé és cert que les Àrees de 
Serveis Personals (Joventut i Es- 
port, Cultura, Ensenyament, Ser- 
veis Socials), han prestat diferents 
serveis a la joventut que han millo- 
rat les ofertes al llarg dels darrers 
anys, no és menys cert que sovint 
no hi ha hagut la coordinació sufi- 
cient entre elles que permetés una 
major rendabilitat. 

Hi ha al mateix temps, sectors 
de l’Administració Pública, que no 
tenen una política juvenil definida 
o bé els manca la coordinació ne- 
cessària amb els altres sectors. Ei 
P.J. és l’intent de coordinar l’ac- 
tuació envers una política que ten- 
deix a resoldre els problemes de 
totes i cadascuna de les realitats 
dels joves de Barcelona. I tot això 
com es fa? Doncs bé, el P.J. es di- 
videix en 3 fases: preparació, ela- 
boració i execució; en aquests mo- 
ments s’està per la 3 a fase. Ja s’ha 
estat treballant en l’aprovació de 
l’avantprojecte, en la formació de 
la Comissió de l’Oficina del Pro- 
jecte Jove, s’han tingut també con- 
tactes amb el Consell de la Juven- 
tut de Barcelona (CJB), com a 
representant dels joves associats. 




. Amb tots aquests diners s’ha 
muntat la Setmana Jove, dins ia 
qual es feia unes consultes als jo- 
ves que han assistit als diferents 
actes. Bàsicament els nois del Ca- 
sal s’han dirigir a tres tipus de jo- 
ves: els associats, els dels Instituts 
i els no associats. 

Això s’ha fet primordialment, per 
donar a conèixer el Casal de Joves 
que porta un any de funcionanent i 
també per establir una sèrie de con- 
tactes amb altres sectors juvenils. 

Dins d’aquesta Setmana s’ha po- 
gut escollir entre un ample ventall 
de possibilitats a l’hora de 
distreure’s: des de veure «La Luna» 
de Bertolucci, fins a moure el cos 
amb la ballaruca, i, per als més in- 
tel·lectuals i progrés, hi havia expo- 
sicions de tot tipus. Per als joves 
de Sants, el positiu del P.J. és que 
serveix per a interessar a una sèrie 
de gent i el negatiu és que corre el 
perill que tot aquest treball anirà a 
parar als arxius de l’Ajuntament. 
L’èxit de la Setmana fa pensar que, 
de moment, els Arxius no s’ompli- 
ran. 


Les Corts, 
aquell barri «ric» 

Deixem per uns moments Sants- 
Montjuïc, i viatgem cap el barri de 
Les Corts. Penso que era interes- 
sant parlar amb els nostres veïns 
osbre aquest tema, hem parlat 
amb en Cesc Magrinyà, represen- 
tant del moviment cristià Hora-3, 
una de les entitats involucrades en 
el Consell de la Joventut de Les 
Corts, organisme que s’encarrega 
del P.J. en aquest barri, i aixi ens 
ho explicava. 

«Com ja és sabut, el nostre barri 
té molt poques entitats, cosa que 
dificulta la nostra tasca, i, per altra 
banda, ens trobem que l’Admi- 
nistració ens considera un barri 
ric, cosa que no és certa, ja que, si 
bé és cert que al Districte IV s’in- 
clou Pedralbes, no hem d’oblidar, 
però, que hi ha altres barris com 
Sant Ramon, o la pròpia Colònia 
Castells amb un índex elevat 
d’atur». Les Corts ha decidit tam- 


bé, organitzar una Setmana Jove. 
«Aquesta Setmana tindrà de tot, 
música, teatre, i fins i tot un cerca- 
vila molt complet on inclús hi ha 
un Drac, fet per la gent del grup Els 
Panarres de Les Corts, membre de 
la nostra entitat. Crec que tu hi vas 
participar oi? Des d’aquí volem 
convidar a tots els vostres 
lectors». 

Això és en línies generals el que 
és el Projecte Jove. D’aquí sorgi- 
ran noves iniciatives, nous punts 
de trobada entre els joves. Espe- 
rem que la tasca de tota la gent 
que estem treballant en el P.J. ser- 
veixi per quelcom més i que no va- 
gi a parar als Arxius Municipals, 
com deia el nostre amic Toni. No 
volem que sols sigui una manera 
de contentar els joves de Barclona 
amb motiu de lAny Internacional 
de la Joventut. 


Júlia Badal 

(membre del Consell de la Joventut 
de Les Corts) 


la casona 
alcolea 


<V alcolea, 111 - bajos 2 - barcelpna-14 


Centre de Formació Teatral 


i Activitats Escem <|ues 

Teatre / ïïim contemporani / 

Expressió corporal / Dànces/ 

Tècnica de la veu/ 

Expressió vocal col·lectiva . 

Inscripcions: de 6 a. 9 
Tl£: 3300011 


/yOt-isKc? 

TERMOPARKET 

L'ULTIMA NOVETAT 
EN PARKET 

Resisteix els cops i el desgast 

S'instal-la sense desallotjar 
els mobles 


Floridablanca, 26 tel. 223.07.12 
Central: Galileu, 46 tel. 339.50.66 


ÉS MOLT SENZILL: 

COL·LABOREU 
AMB LA CRIDA 


Carrer núm de c p Tel 

Vull col laborar amb la Crida a la Solidaritat Envieu-me més informa- 
ció. Envieu-ho a: Av. Mistral, 75, 4t.08015 BARCELONA 

L’Institut 

«Joan Coromines» 
canvia de casa 

Després de cinc anys d’estada al carrer 26 de gener, l’institut de batxille- 
rat «Joan Coromines» se n’ha anat a la plaça Contradas i Bosch. S han 
necessitat cinc anys per aconseguir el nou edifici, però els esforços han 
valgut la pena. 



Al carrer Constitució hi havia, 
ara fa sis anys, un petit institut que 
portava el nom de «Zona Franca 2». 
S’havia construït per desconges- 
tionar l’altre institut de la zona, el 
«Zona Franca 1», però només va 
caldre un any per veure que no 
sols no es descongestionava res 
sinó que ni s’arribaven a omplir to- 
tes les places de matricula. El «Zo- 
na Franca 2» va traslladar-se a un 
pis del carrer 26 de gener, on pocs 
mesos després va doptar el nom 
de «Joan Coromines». Les condi- 
cions eren mínimes. La manca 
d’espai era tal que cada any calia 
suprimir un curs; evidentment no 
hi havia lloc per a seminaris ni per 
a laboratoris i la possibilitat de te- 
nir un gimnàs era absolutament 
impensable. Disset professors i 
cent quaranta alumnes convivien 
com podien en aquestes condi- 
cions. Però hi havia massa defi- 
ciències per superar i per això es 
va sol·licitar un nou edifici. 


Després de quatre anys de ges- 
tions, l’Ajuntament va concedir un 
solar situat a la Plaça Conradas i 
Bosch. Un any després, tot just ara 
fa uns mesos, ja estava construït 
el nou edifici per l’Institut de Bat- 
xillerat «Joan Coromines». 

Així és com el «Joan Coromi- 
nes» va anar a fer cap a la Plaça 
Conradas i Bosch. Les possibili- 
tats que ofereix el nou edifici són 
molt més grans. S’ha pogut aug- 
mentar el nombre d’alumnes fins a 
quatre-cents vuitanta, i està pre- 
vist d’arribar als cinc-cents quaran- 
ta sense que hi hagi problemes de 
lloc. Un espai obert gran com la 
Plaça Conrades i Bosch, davant 
mateix de l’edifici, fa molt més 
agradables les entrades i sortides 
de l’Institut i evita els perills 
d’atropellaments. 

Deixant de banda aquest «luxe» 
—que a la nostra ciutat tenen pocs 
instituts—, el nou edifici cobreix 
bastant bé les necessitats de l’Ins- 


titut: té unes vint aules (amb capa- 
citat per a quaranta alumnes cada 
una), seminaris per a totes les as- 
signatures i laboratoris per a les de 
ciències, gimnàs, vestidors, biblio- 
teca, sala d’audiovisuals... Certa- 
ment els seminaris i els vestidors 
són bastant petits i molts cops re- 
sulten insuficients, però sempre 
és millor això que res... En una sala 
dels soterranis que va quedar lliure 
inesperadament s’hi va instal·lar la 
sala d’actes, que habitualment 
s'aprofita com a sala d’exàmens. 
En un altre racó dels soterranis 
l’Associació de Pares va instal·lar 
una petita cooperativa per a la ven- 
da de llibres i material de papere- 
ria. 

Com que el solar era gran, darre- 
ra l’Institut es van poder construir 
uns camps d’esports, que ofe- 
reixen als alumnes la possibilitat 
de practicar el bàsquet, el futbol- 
sala i l’handbol. A les tardes, com 
només es fan classes dos dies a la 
setmana, s’organitzen torneigs es- 
portius i d’altres activitats extra 
escolars, coordinades per l’Institut 
amb la col·laboració de l’Asso- 
ciació de Pares i de l’Associació 
de Veïns. Però tot s’acaba a les 
vuit, que és l’hora que el conserge 
plega. Aquest problema s’arregla- 
rà, però, quan el conserge pugui 
anar a viure a l’Institut mateix. 

Ara, però, no us penseu que el 
«Joan Coromines» ja no té cap 
problema i és un institut mera- 
vellós, d’aquells que no n’hi ha... El 
principal problema és la manca de 
material: la quantitat de llibres que 
hi ha a la biblioteca i ais seminaris 
gairebé fa riure (només hi ha els 
que ja hi havia al local anterior), i 
els laboratoris encara no estan 
prou condicionats. Ha calgut apro- 
fitar força taules del pis del carrer 
26 de Gener perquè el pressupost 
no arribava per comprar-les totes 
noves. Fins i tot hi ha alguns semi- 
naris que no tenen taula. No cal dir 
que no hi ha vídeo ni res que se li 
assembli. També es troben a faltar 
un bar i una sala d’alumnes... Però 
particularment pensem que, amb 
la il·lusió i la bona voluntat que 
sembla que hi posen els que por- 
ten el centre, tots aquests proble- 
mes podran ésser solventats en un 
període de temps no gaire llarg. 
Només cal veure el que han acon- 
seguit de moment... 

Jordi Guàrdia i Rúbies 



Seguiment de temes 


malgrat que una cosa era clara per 
Una vegada més passem revista a tothom: Calen fets. En dir això, 
de molts dels temes que són ac- som conscients que les coses no 
tualitat en els nostres barris. Co- es poden arreglar de la nit al dia, 
mençarem, per variar, amb una no- car la situació en què han deixat la 
vetat: l’entrevista amb el Sr. Jordi nostra ciutat els predecessors 
Parpal. El que sentiu, i que consti dels actuals Ajuntaments de- 
que el fred, la manca de llum, etc. mocràtics ha estat realment caòti- 
no m’ha afectat en res, això que us ca, però això no treu que es vagi 
dic és cert, a la fi hem pogut co- avançant, si hi ha esperit i voluntat 
néixer el tinent d’Alcalde de Barce- per a fer-ho, els resultats els troba- 
lona. Si voleu saber què va passar, rem aviat. 

en realitat res, no us feu il·lusions, Vapor Vell.— Després que les 
llegiu, llegiu... AA.VV., entitats, partits polítics, 

Jordi Parpal.— Tal i com abans veïns... ens quedéssim afònics de 
us deia, finalment la reunió que les tant demanar a l’Ajuntament l’ad- 
Entitats i AA.VV. havíem demanat, quisició d’aquests terrenys al 
des de fa més de set mesos, s’ha Patrimoni de l’Estat, al final s’ha 
celebrat. Quasi, quasi, ha trigat el fet tard, els terrenys pertanyen a 
mateix temps que un part. una multinacional. La reivindicació 

Durant l’entrevista, el Sr. Jordi però, continua en peu, és indispen- 
Parpal va explicar totes les seves sable que l’Administració compri 
bones intencions, i fins i tot encai- el solar car és un dels pocs espais 
xà d’una manera molt diplomàtica, que encara ens queden per poder 
la critica que els assistents li varen intentar paliar una mica la gran 
fer per la tardança produïda. Els di- densificació que tenen els nostres 
versos representants de Sants, barris. 

Hostafrancs i La Bordeta, així com Per les notícies que hi ha, el 
de Zona Franca, no van escatimar Consell de Districte ha fet un estu- 
arguments per exposar, una vega- di al respecte. A l’espera que 
da més, la gran quantitat de pro- aquest projecte estigui a l’abast de 
blemes que afecten el nostre Dis- tothom i es pugui discutir, totes 
tricte i que són herència dels ante- les AA.VV., entitats, etc. conti- 
riors Consistoris. Com us podeu nuem amb la nostra proposta: Vo- 
imaginar, no es va resoldre res, lem tot el Vapor Vell. 


Directament 

Dies passats la nostra redacció va rebre la carta d’un veí de Sants, que 
desitjava saber què és el que realment es faria en el parc de I Espanya 
Industrial: per poder donar-li la resposta més encertada, a la seva pre- 
gunta, ens vàrem adreçar als responsables del tema, i això és el que ens 
varen dir: 

« Les obres ja fa temps que han començat, en aquests moments conti- 
nuen endavant sense gaires problemes, sembla ser que per fi tindrem el 
nostre parc, però el que no és encara segur és si hi haurà o no I escultu- 
ra del drac gegant ». 

Però continuar les obres sense saber-ho de segur pot ocasionar proble- 
mes d’última hora... c Com és que no hi ha aquesta conformitat sobre si 
hi haurà o no l’escultura? 

« Tens raó sobre ets problemes que ens pot ocasionar el no saber-ho 
amb seguretat, el que passa és que el pressupost per fer el parc no arri- 
ba per costejar la construcció del Drac, aleshores haurem de treure Is 
d’un altre cantó, aquests diners, i això sempre costa una mica». 
Espero que aquesta resposta hagi estat del vostre grat. Continueu 
enviant-nos les vostres cartes i nosaltres farem que els entesos en els 
diferents temes les contestin. 


Espanya Industrial.— La carta 
que el Secretariat d’entitats va en- 
viar el mes de desembre a l’Ajunta- 
ment interessant-se pel projecte 
de l’Espanya Industrial i més con- 
cretament quan al tema del Drac, 
no ha obtingut resposta. Deu ser 
que amb les nevades l’escrit ha 
quedat congelat, o pitjor, si a la 
plaça Sant Jaume es van quedar 
sense fluid elèctric i tenien fred el 
deurien cremar per escalfar-se. 

Esperem que quan surti el pro- 
per número de la revista, ja po- 
guem tenir la resposta del Consis- 
tori, temps, almenys, no els n’ha 


Jordi Clausell 

Cotxeres de Sants: 


pensant en una altra. Al final, i pot- 
ser com un intent d’acomiadar-me 
de forma amable, em diu: «Podries 


parlar d’esports, és un tema que no 
està tan vist com aquest. Hi ha 
molts camps a informar, pots 
parlar amb el Conseller de l’Area, 
amb l’Escola d’Iniciació Esportiva, 
etc.». 

La idea m’agrada —li comen- 
to—, la xerrada que farem petar 
amb en Francesc Osan, conseller 
d’esports, podria ser dalt d’una 
muntanya o escalant un pic, no et 
Els passats dies 22 i 23 de de- més s’escrivia sobre el recentment sembla? seria original almenys, 
sembre, al passatge d’en Fructuós inaugurat local—. La cosa és ma- «Q ue és escalador?» — em pregun- 
Gelabert, al bell mig del Centre Cí- ca, però la veritat és que gairebé ja ta \ a Mercè amb cara de sorpre- 
vic de Sants, es celebrà la primera està tot dit, no? Amb la seva veu de sa—. No sé, però com hi ha hagut 
mostra d’Artesania de Sants on el diva d’òpera, la secretària de les una època que semblava que s’ha- 
col·lectiu d’artesans va exposar les Cotxeres agafa el telèfon per a dir: gu é s posat de moda, doncs imagi- 

seves obres. La nostra fotògraf Centre Cívic, digui...? escriu cons- no que encara li’n deuen quedar re- 
també hi era. L’assistència fou tantment a màquina rodejada de miniscències. Però va! deixem 
nombrosa. Nosaltres, us en cartes, sobres i papers, atenent els l’esport per a millor ocasió i 
deixem constància. veïns que anonadats per la infor- digue’m, per acabar: com veus el 

mació del conserge de torn a la futur de Cotxeres? La Mercè 
Quan aquest número de Trenc pregunta que li han fet, es llencen Grenzner (entre nosaltres, car de 
d’Alba sigui al carrer, les Cotxeres exasperats, i com a últim remei, a segur que ha passat inadvertit a 
de Sants hauran finalitzat la seva l’oficina del costat per si poden tothom: el seu cognom té arrels de 
etapa de provisionalitat i funciona- treure aigua clara del que volen sa- f 0 ra de Catalunya. A que no us 
rà d’una forma definitiva i normalit- ber. Ah! si teniu ganes de recórrer n’havíeu adonat?), es queda 
zada el primer Consell Directiu es- totes les dependències, només mirant-me amb un somrís, els seus 
collit democràticament. Fins ara, heu de preguntar a aquests se- U || S es dirigeixen al «fotimer» de 
un equip de persones representant nyors sobre una reunió, us en- convocatòries que encara li 
entitats, veïns i Consell del Distric- viaran a tots els llocs menys al que queden per fer i continua amb la 
te han anat gestionant-les. busqueu. I que consti que de bona seva tasca. La resposta és esclari- 

Tal i com marca el reglament de voluntat en posen força, però a vol- dora. 

Centres Cívics, en l’Assemblea tes amb això no n’hi ha prou. 
que tindrà lloc el proper dia 30 de Entrevistar la Mercè és una tas- 
gener (a aquestes alçades ja s’hau- ca quasi impossible. No para, li es- 

rà celebrat i per tant sabrem la no- tàs parlant d’una cosa i ella està Jordi Clausell i Subirats 

va composició del Consell) s’es- 


comença una 
etapa nova 


V 


colliran sis dels dotze membres 
que l’han de comprosar: tres en 
representació de les entitats i tres 
en nom dels usuaris participants 
en les diferents activitats que, 
d’una manera continuada, es de- 
senvolupen arreu dels edificis de 
les Cotxeres. La resta dels compo- 
nents formen part de l’Ajuntament 
i el Consell de Districte que va sor- 
tir de les últimes eleccions munici- 
pals. 

La incidència de les Cotxeres en 
els nostres barris, i fins i tot a la 
resta de Barcelona, ha anat aug- 
mentant cada dia. Bona prova d’ai- 
xò és que per part dels usuaris hi 
ha més del doble de candidats que 
llocs a ocupar. Ni les eleccions de 
EUA han arribat a tenir tanta ex- 
pectació, per sort no tenim cap 
Reagan que es presenti. 

Òndia! —digué la Mercè Grenz- 
ner quan va saber que una vegada 




Parlem amb l’Eladio 

Magòria: 
primer balanç 

Inaugurat el 27 d’abril passat, el camp de la Magòria és sens dubte una de 
les principals instal·lacions esportives del districte. Trenc d’Alba que ja en 
els anteriors números 13 i 15 en parlava en profunditat, l’ha visitat nova- 
ment per conèixer el seu funcionament i fer així un primer balanç. 



********* 


Sense dubte, la millor manera de 
començar és parlar amb l’«ànimà»' 
de la Magòria, l’Eladio, respon- 
sable del seu manteninment, ex- 
judagor del Barça ben conegut per 
tothom, al qual hem entrevistat en 
el seu ambient. 

Nascut el 1940 a Sabadell, Ela- 


dio Silvestre i Graells, s’inicià en el 
futbol al Mercantil d’aquesta ciutat 
vallesana per passar després als 
equips d’afeccionats del Barça. 
D’aquí al Condal, antic filial, per, 
en la temporada 64-65, debutar en 
el primer equip, en el qual hi ro- 
mangué un total d’onze (11 !) anys, 
fins el 1973. Fou internacional ju- 
venil i també internacional «A» en 
15 ocasions, jugant sempre de la- 
teral esquerre. Amb ell el Barça 
guanyà una Copa de Fires (65-66) i 
dues Copes del Rei (67-68 i 70-71). 
A més també jugà aquella famosa 
final de Recopaa Basilea on el Bar- 
ça perdé enfront l’Slovan de Bra- 
tislava per 3-2. El 1966 participà 
amb la Selecció estatal en el Mun- 
dial d’Anglaterra. Tot aquest 
«currículum» fa de l’Eladio un ho- 
me que encara creu i somnia amb 
el futbol i tot el món que l’envolta i 
és que, com ens comenta amb 
joia: «vaig néixer amb una pilota 
als peus». Això i més és el que ens 
explica en la següent conversa. 

— Ja fa gairebé nou mesos que 
fou inaugurat el camp de Magòria. 
Quin seria el balanç que vostè en 
faria? 

— El balanç és positiu en tots 
els seus aspectes tant pel que fa 
als horaris, com als partits, els 
entrenaments, etc. 

— Però els conflictes entre 
clubs que s’havien iniciat ja abans 
de la inauguració (veure TRENC 
D’ALBA n° 13 del gener/febrer ’84), 
s’han resolt? 

— Sí, ara de conflictes no n’hi 
ha pas. El fet que s’hagi de pagar 
per veure la UE de Sants i no pels 
altres equips és perquè el Sants ju- 
ga a Preferent i per tant té l’autorit- 
zació oficial per categoria per fer- 
ho. La resta de clubs*però, malgrat 
que no fan pagar entrada, tàmbé se 


les arreglen com poden. Per exem- 
ple, recullen diners mitjançant una 
mena de rifa que fan entre els es- 
pectadors que assisteixen als 
matxs. 

— Quan als espectadors, va 
molta gent al camp? 

— Sí, i tant. Els caps de setma- 
na el promig arriba a més de mil 
espectadors que fins i tot augmen 
ta quan juga el Sants a dos o tres 
mil. Hi ha, doncs, una gran respos- 
ta per part del veïnat. 

— Com s’ha organitzat la distri- 
bució de les hores d’ús del camp? 

— El camp és utilitzat per clubs 
que ja ho van sol·licitar fins i tot 
abans de la inauguració. S’ha fet 
un horari que es compleix taxativa- 
ment. Els clubs usen el camps pro- 
porcionalment al seu nombre 
d’equips, hi ha per tant una total 
igualtat sense cap tipus de prefe- 
rència. Quan als equips que hi ju- 
guen, han estat admesos per crite- 
ris de proximitat, prestigi, anti- 
guitat, etc. 

— Poden gaudir d’aquestes ins- 
tal·lacions equips, diguem-ne, no 
oficials, provinents d’escoles, ins- 
tituts, etc.? 

— Sí. Hi ha equips d’escoles i 
instituts de les rodalies que 
s’entrenen pels matins. Fins i tot 
també ho fan membres dels Mos- 
sos d’Esquadra, Guàrdia Urbana i 
Bombers. També juguen grups 
d’amics, particulars, etc. Això es fa 
sempre i quan no es destorbin eis 
horaris establerts per als clubs. 

— Em podria explicar com dis- 
corre un dia qualsevol en el camp? 

— Sí. Aquí som tres persones 
les que ens encarreguem del man- 
teniment. Pels matins, de dilluns a 
divendres, es neteja el camp, ja 
que a causa del gran nombre 
d’equips que hi juguen, necessita 
una neteja diària. Per la tarda, de 
les 17,30 a les 23,30 s’efectuen els 
entrenaments dels diferents clubs. 
Els caps de setmana es dediquen 
íntegrament a jugar partits. Se’n 
disputen un promig entre els dos 
dies, de quinze o setze partits. 

— Qui paga el cost de manteni- 
ment de les instal·lacions? 

— El camp de Magòria és un ser- 
vei que la Generalitat ofereix als 
ciutadans i per tant no té una fina- 
litat lucrativa. Per això la Direcció 
General de l’Esport hi perd diners. 
Els clubs gaudeixen d’aquestes 
instal·lacions oer un oreu molt més 





reduït que si juguessin en qualse- 
vol altre camp que no fos públic. 
Paguen una quota, tres cops a 
l’any, per l’ús del camp i de l'enllu- 
menat. 

— I el Consell del Districte? 

— No, el Consell del Districte 
no hi aporta res. Aquest és un ser- 
vei exclusiu de la Generalitat. 

— En el projecte inicial de la 
magòria es preveia a més del camp 
de futbol, la construcció de tres 
poli-esportius i una piscina, això 
però, no es féu per raons pressu- 
postàries. Després de les elec- 
cions es portaran definitivament a 
terme aquestes construccions? 

— Això és en estudi. Potser es 
portaran a terme però no sé si serà 
a curt o llarg temini. 

— A l’estiu, quan no hi ha com- 
petició oficial, quin tipus d’activi- 
tat es porta a terme? 

— A l’estiu s’organitzen les «dia- 
des» dels clubs. Ells lloguen el 



camp per un o dos dies i es bus- 
quen rivals per a jugar partits amis- 
totos. A més també fan rifes per 
guanyar més diners. 

— Finalment, quins són els re- 
sultats dels equips que juguen a 
Magòria? 

— Els resultats són bons. Hi ha 
un parell d’equips, el Sants i el 
Batlló, que poden pujar de catego- 
ria. A més cal destacar que d’entre 
els nanos que hi juguen n’hi ha un 
bon grapat que poden tenir un fu- 
tur en aquest esport si s’hi dedi- 
quen. 


Un cop fetes les preguntes «de 
rigor», comencem a divagar sobre 
temes més generals que potser 
afecten més íntimament el nostre 
protagonista. L’Eladio ens assegu- 
ra que «l’esport és e! més maco 
que hi ha (tant humanament com 
físicament)» i que «la gent que no 
el practica no sap què és». De se- 
guida però, parla de l’Agrupació de 
Veterans del Barça, i és aquí on 
podríem dir que el seu optimisme 
no té límits. Ens explica que 
l’Agrupació es dedica a fer partits 
(30 o 40 per temporada!) i, amb els 
diners que es recullen, s’ajuda els 



ex-jugadors del Barça que actual- 
ment es troben en problemes, i és 


que, com ens diu «la carrera del 
futbolista és molt curta i l’has 
d’aprofitar al màxim i no gastar-te 
els diners que guanyes». Quan fa 
la comparació entre ei Barça d’ara i 
el d’abans, és taxatiu: «Ara es des- 
cuida més la tècnica en favor de la 
preparació física». «Aquest Barça 
(el de la temporada (84-85) —afe- 
geix— està mentalitzat per gua- 
nyar». 

Entre els records més bonics, 
destaquen el fet mateix d’haver ju- 
gat onze anys ininterrompudament 
en el primer equip i, sens dubte, el 
Mundial del ’66 a Anglaterra. 

Quan ja la conversa comença a 
apagar-se, l’Eladio no s’està de 
donar-nos la seva filosofia de la vi- 
da, aplicable no només a un espor- 
tista, sinó a qualsevol persona: 
«L’estudiant, l’esportista, tot ho- 
me, tota dona ha d’estar mentalit- 
zat per aconseguir allò que vol». I 
aquesta «preparació psíquica, 
podríem dir, ha d’ésser acompan- 
yada per una motivació que el porti 
sempre a auto-superar-se». Només 
així s’aconseguirà el triomf. 

Finalment quan ja acabem, l’Ela- 
dio ens diu que el seu fill de quinze 
anys juga amb el Sabadell. Qui sap 
si la història es pot tornar a repetir, 
no? 


Josep Sort 

El cementiri 
de Sants 



La Meritxell i jo baixàvem pel passatge del cementiri i comentàvem que 
seria un reportatge interessant el del cementiri de Sants. Quan els arbres 
que hi ha als costats del carrer ens deixen veure la façana del cementiri, 
d’antuvi em fa notar la Meritxell que en el rètol de la porta principal està 
escrit Sans sense la «t». En arribar, ens presentem al municipal de torn 
(l’únic persona viva que hi havia), molt amable ens diu que ja té instruc- 
cions de la superioritat per deixar-nos entrar a fer el reportage, la veritat 
sigui dita, ens va acompanyar en tot moment, volem suposar que perquè 
no ens perdéssim... La nostra primera sorpresa va ésser que no hi havia 
cap registre, ja que, segons el Sr. municipal, tot estava en el cementiri de 
les Corts. 


Un cop tornats a demanar tots 
els permisos petinents «por escri- 
to» ens dirigírem a l’esmentat ce- 
mentiri i, quina fou la nostra 
sorpresa! també tenien instruc- 
cions de la superioritat per deixar- 
nos fer el reportatge. Ens varen en- 
senyar grans volums, que és on te- 
nen registrats els enterraments, 
però no vàrem poder treure res 
clar, ja que no h. havia manera de 
poder llegir una iletra, ja que, quan 
estiràvem el coll, el funcionari, que 
suquejava per tot arreu amabilitat, 
ens el despistava. 


Vam fer una incursió fins al 
carrer Sancho d’Àvila, per tal de 
poder extraure alguns informes, 
però tampoc. El departament cor- 
responent vigila amb tanta subtile- 
sa les propietats que tenen al seu 
càrrec que, res de res, Túnica cosa 
que sí és molt lloable és la gentile- 
sa del personal. La qüestió és, que 
la Meritxell va fer el seu reportatge 
gràfic tot el millor que va poder i jo. 
doncs, una vegada més vaig optar 
per nodrir-me de la saviesa popu- 
lar, del que pogués haver-hi a l'Ar- 
xiu de la Ciutat i, recordant però, 


en Sèneca; el que la raó no aconse- 
gueix o assoleix sovint ho fa el 
temps. 

Avui el cementiri de Sants 
correspon al terme municipal de 
THospitalet, la seva entrada està 
en el carrer de Collblanc després 
del Mercat de Fruites i Verdures i 
el primer trencall a l’esquerra es 
troba el «Pasaje del Cementerio». 

Fou inaugurat l’any 1880 i el pri- 
mer enterrament va ser efectuat el 
dia primer d’any, val a dir que ja 
s’hi enterrava anteriorment, però 
aquesta data és la que compta des 
que es va estar acabat el cementiri 
per l’Ajuntament. L’arquitecte que 
va fer els plànols fou en Jaume 
Gustà i Badia (1853-1930) el mateix 
que el consistori féu bastir l’Ajun- 
tament de Sants el 1895 i també 
col·laborà a l’Exposició Universal 
del 1888. 

Llevat que és un cementiri en el 
qual s’hi troba un gran fervor cata- 
lanista, reflectint així el respir del 
barri de Sants, té una impressió de 
desastre, pobresa i deixadesa. El 
terra és ple de pedres, està sense 
asfaltar i la jardineria és d’allò més 
minsa. Per la superfície que ocupa 
i el poc moviment d’enterraments 
que hi ha, es troben dintre del re- 
cinte massa escales de platafor- 
ma, més aviat sembla que vagin 
amagatzemant totes les que 
sobren dels altres sis cementiris 
que hi ha en el terme de Barcelona. 

La imagineria funerària no és 
molt important, si més no, es troba 
una tomba la làpida de la qual està 
feta per l’escultor Pau Gargallo 
(1881-1934) però li falta l’escultura, 
no hi és («-,?), segons els entesos 
és un exemple del neo-centisme 
mediterrà, la seva propietària, que 
hi està inhumada, era la Sra. Tere- 
sa Brias de Pidelaserra ( + 1914). 

Tornant a la saviesa popular, ens 
assabentem que no hi ha pas per- 
sonalitats destacades, a part, però, 
de la tomba de l’empresari Balanyà 
que es troba en el departament 
central. Molt a prop es troba una 
tomba en un lamentable estat de 
deixadesa, on està enterrat Fran- 
cisco Carné i Font, mort el 16 de 
desembre de 1878 als 50 anys 
d’edat, possible donador dels ter- 
renys i té el següent epitafi: «A/ 
consecuente demòcrata dedicar) 
este recuerdo (un monòlit) sus 
correligionarios políticos, modelo 
de padres, fiel marido, gran amigo, 

honrado ciudadano». També es tro- 
ben d’altres epitafis que els trasn- 
crivim: « Fan dur el comiat / un aspre 
tomb de lament/ en diu Are! la llen- 
gor com a conhort ». Una inscripció 
que veiem en un nínxol que diu: 

« Morí en compliment dels seus 
deures en el bombardeig del 19 de 
gener de 7938». També hi ha fo- 
tografies dels difunts, en un dels 
nínxols, el N° 4.469, hi enterraren 
un afusellat, també es poden veure 
poms de flors al·legòrics a la bande- 
ra catalana i petits gallardets amb 
les quatre barres. La superfície to- 
tal del cementiri està distribuïda de 
la següent manera: 278,50 m 2 per 
l’edifici d’administració, 65 m 2 la 
Capella, 11.000,37 m 2 el recinte de 
sepulcres. El total edificat és de 
planta baixa per l’administració i la 
capella, els nínxols tenen una alça- 
da de 7 pisos. Les possibilitats 
d’ampliació són impossibles, la 
jardineria és dolenta, l’estructura 
de l’obra és de maó dolent, l’edifici 
de l’administració està rebossat 
de guix i guarnit amb rajoles, la 
pintura és a la cola i esmaltat. 

Si llegim «La sagrada cripta de 
Pombo» després de veure i fer una 
passejada pel cementiri de Sants, 
podrem donar validesa a la frase 
que en Ramón Gómez de la Serna 
escrivia cap allà els anys trenta «la 
muerte es un valor en crisis». 

La veritat és que hom es posa a 
pensar en aquest temps que ens 


ha tocat viure i filosofa i surten 
pensaments com aquest: 

La vida és, per pocs, gaudir; 
pels més, sofrir i lluitar 
i caure rendit després 
a la gola del fossar 
per no aixecar-se mai més. 

Malgrat tot, aquest cementiri, a 
diferència d’altres, en general, 
l’ambient que es respira és el del 
patriotisme petitburgès i artesanal 
que tanta tradició té en el nostre 
poble. 

Referències d’altres 
cementiris de Barcelona 

El de l’Est es va fer per encàrrec 
del Bisbe Josep Climent l’any 
1773. 

El cementiri de Sant Gervasi: se- 
gons dades de l’Ajuntament, es va 
inaugurar el dia 1 de juliol de 1897. 

El d’Horta: fou inaugurat el se- 
tembre de 1800. 

El de Sarrià: els primers docu- 
ments als quals es fa referència 
daten de 1922. 

El cementiri de Sant Andreu: la 
part vella fou inaugurada el 1865. 

El de Les Corts: s’obrí el 4 d’oc- 
tubre de 1897. 

El cementiri de Montjuïc, Sud- 
oest: s’iniciaren les obres el març 
de 1883. 




El del Nord està a Sardanyola, es 
començaren les obres el 1969. 
Compta amb el que és el primer 
forn crematori de Catalunya. Un 
decret llei amb data de 1974 es- 
tableix l’obligatorietat de crear cre- 
matoris a les ciutats de més de 
cinc-cents mil habitants, la llei 
també exigeix una petició testa- 
mentària del finat o l’autorització 
dels familiars. 

No voldria acabar aquest repor- 
tatge sense fer esment a un bocí 
del poema «Stanzas» de Robert 
Southey: 

Les meves esperances són amb els 
[morts, aviat 

amb ells ocuparé el meu lloc 
i amb ells viatjaré 
a través del futur 
però deixant aquí un nom, em 

[penso 

que no desapareixerà en la pols 


Text: Miquel Sànchez 
Fotos: Meritxell Sendra 

Los Cazafantasmas 


Ai! Quan Muny queden aquelles 
comèdies de Howard Hawks, Ernst 
Lubistch o Franck Capraü A poc a 
poc, obres mestres com «La fiera 
de mi nina » o « Vive como quieras» 
han quedat en l’impertèrrit oblit 
d’una joventut, la dels ’ 80 , que de- 
mana quelcom diferent/innovador. 
La diversió i la rialla portades a 
l’extrem. Què, si no, podia reivindi- 
car una generació culturalment 
formada a través de la televisió, 
que a Amèrica glorifica les ham- 
burgueses i que no està vivint èpo- 
ques dolces, que no sigui un cine- 
ma d’esbargiment on pugui oblidar 
una existència amenaçada cons- 
tantment per conflictes socials i 
pel perill d’un conflicte nuclear? 

Doncs, au!! disbauxa, entertain- 
ment, i si pot ésser, batussa. I el 
setè art, fidel esclau de les neces- 
sitats d’un públic que cotitza 
abans de veure el film, pren com a 
senyera allò de «La comèdia no ha 
mort!! Visca la comèdia!». I d’aquí 
neixeran dos subgèneres: a) El re- 
make de les obres mestres, i b) Els 
films de joves i per a joves que, per 
tal d’assolir un major grau de diver- 
sió, poden aliar-se amb d’altres gè- 
neres, com ara ho és el terror. 

Al primer cas corresponen, verbi 
gratia, «Soy o no soy», remake de 
«To be or not to be», «La mujer de 
rojo » —còpia moderna de «Un ele- 
fante se equivoca enormemen- 
te »— o «Infielmente tuya», del ma- 
teix títol que la seva musa, « Un - 
faithfuily yours». No obstant això, 
és en el segon cas on ens apropa- 
rem a « Los cazafantasmas», 
després d’aquest preàmbul, que el 
cronista ha considerat necessari. 

Aquesta nouvelle comèdia, la 
que abarrota els cinemes amb 
obres tan dubtoses, té l’origen en 
un film de John («Un hombre lobo 
americano en Londres») Landis: el 
seu títol: «Desmadre a la america- 
na», posà de moda una temàtica 
grollera, basada en la disbauxa í en 
la banalitat que més tard protago- 
nitzarien els mateixos estudiants 
ex-aequo amb la inseparable ob- 
sessió pel sexe; la llista de títols 
és esgarrifant, tot i que tal vegada 


se’n pugui destacar tres: el mateix 
«Desmadre...», «Los incorregibles 
albóndigas» i «La loca acadèmia 
de policia», que han esdevingut rè- 
cords de taquillatge als USA. Ai!! 

I és precisament aleshores quan 
un grupet de la mater familias del 
gènere, s’uneixen per a engendrar 
« Gosthbussters »; ells són Ivan 
Reitman (director de «El pelotón 
chiflado» i «Los incorregibles al- 
bóndigas») i els actors Dan Akroyd 
(protagonista de tres comèdies de 
Landis), Bill Murray (un altre exem- 
plat de la Landi’s Factory) i Harold 
Ramis. Amb l’ajut de Richard 
Edlund, l’home dels efectes espe- 
cials d '«Star Wars» i de «En busca 
del arca perdida » barregen diver- 
sos ingredients i troben la fórmula 
ideal que ha convertit « Gosthbus - 
ters» en un dels grans films de la 
història americana. Ai!! (bis). 

«Trenc d’alba» desvetlla el 
secret de la fórmula: agafeu tres 
nois, poc agraciats però escrupu- 
losament simpàtics, que repetiran 
ganyotes i tics al llarg del film: po- 
seu-los dins d’una bona olla cine- 
matogràfica amb el pretext de 
caçar uns fantasmes que vénen 
del més enllà; remeneu una mica i 
farciu-ho de sengles paròdies de 
films terrorífics, « Poltergeist », sen- 
se anar més lluny. Abans que bulli, 
poseu-hi una bona dosi d’efectes 
especials, per a delectança de pe- 
tits i grans. Ja és tot a punt? Nooo, 
manca quelcom amb grapa: la mú- 
sica. I un tal Ray Parker Jr. s’en- 
carrega del tema principal de 
« Gosthbusters » sigui èxit mundial 
abans d’estrenar-se la pinícula. 
Abans de servir el plat a la taula, 
adobeu-lo amb una suculenta i ha- 
bilidosa campanya comercial... No 
pot fallar! 

I tant que no falla!! « Los caza- 
fantasmas» ja és un dels deu films 
més taquillers de totes la història 
del cinema als Estats Units. I aquí 
la gent no vol ésser menys, fa 
claustrofòbiques cues, tarareja la 
marxa de Ray Parker Jr. i es posa 
de part dels aparents herois abans 
que aquests surtin a escena. Sí, sí, 
funciona... El que passa és que el 



Ei, fantasma... 


cinema és quelcom més que 90 mi- 
nuts de ritme a tort i a dret sense 
cap coherència; i « Gotsthbusters » 
no té argument, desaprofita una 
actriu (Sigourney Weaver), comen- 
ça a avorrir a partir del quart d’ho- 
ra, acaba no fent gràcia i té un final 
agafat amb pinces. Però «Los caza- 
fantasmas» continua i continuarà 
funcionant comercialment, que 
era el que interessava. Aii (lamen- 
tació)!! Ja hem tornat a caure de 
nou!! Quin panorama...!! 

Josep Vila 



Guim 



MENÚ QUE ES POT 
DEIXAR JA FET 


★ ★★★★★★★★ 


Amanida de pebrot 
i pernil dolç 


Taronges farcides 


Per a 4 persones: 

2 taronges grosses; 8 galetes de 
bescuit; V 2 pot de llet condensada; 
12 galetes de llengua de gat. 

Partiu les taronges per la meitat, 
escorrer-los bé el suc i traieu-ne 
els trossets de polpa i de pell que 
hagin quedat en la pell. Barregeu 


el suc de taronja, la llet condensa- 
da i els bescuits picats, farciu les 
mitges taronges amb aquesta 
barreja, guarniu-les amb tres gale- 
tes de llengua de gat cada una i 
poseu-la a la nevera fins el mo- 
ment de servir-les. 


SibiMa Sibarita 



Per a 4 persones: 

2 enciams; 250 gr. de formatge 
de Gruyere; 250 gr. de pernil dolç 
en dos talls; 2 pebrots vermells es- 
calivats o bé de llauna; oli, vinagre, 
èstragó, orenga, sal i pebre. 

Es renten els enciams, s’es- 
corren bé i es tallen a trossets. El 
formatge i el pernil dolç es fan a 
daus. Els pebrots, pelats i sense 
granes, es tallen a trossos. Es 
barreja tot plegat en un bol gran i 
es posa a la nevera, i quan s’ha de 
servir s’amaneix amb una salsa vi- 
nagre, amb una punta d’estragó, 
orenga i un pols de pebre. 


Flam de pollastre 


Per a 4 persones: 

12 ous; 500 gr. de filets de pit de 
pollastre; 3 ous durs; 2 cullerades 
d’herbes aromàtiques: julivert, sal 
d’api, nou moscada, ceba tendra i 
estragó; 1 ceba, sal, pebre, oli. 

Es deixaten els ous com per fer 
una truita; se salen i s’empebren a 
bastament. Es talla el pollastre a 
trossets petits i s’afegeixen els 
ous batuts junt amb la ceba ratlla- 
da i les herbes aromàtiques. Es pe- 
len els 4 ous durs i sencers es po- 
sen també a la barreja. S’unta amb 
oli un motlle de flam, que sigui 
gran (perquè en coure s’infla molt), 
es vessa tot plegat a dins i es posa 
a coure al forn no gaire fort durant 
40 minuts. Quan es treu del foc es 
deixa refredar dins del mateix 
motlle; se’l treu quan ja és fred i es 
talla com si fos un pastís. Es pot 
menjar acompanyat de amanida 
anterior. 




Des de fa 70 anys mans a l’obra 


Gaixa d'EstaMs del fènedfes 

L’origen de 
la pesseta 

Moltes vegades ens hem preguntat quin deu d’ésser l’origen de la pesseta. 
S’ha dit que la pesseta va sorgir de la recollida de la calderilla catalana 
perquè tenia excessiu valor intrínsec, i que les primeres pessetes foren en- 
cunyades durant la dominació francesa del 1808 al 1814. Però fem una 
mica d’història. 



Durant la dominació romana, 
Barcelona no va tenir pas fàbrica 
de moneda, malgrat que Catalunya 
en comptava per aquells temps 
fins a sis, situades a Tarragona, 
Lleida, Tortosa, Empúries, Roses i 
Ceret. Sobre aquesta última pobla- 
ció s’ha suscitat algun dubte en 
cercar aquest informe, que si era 
l’anomenada així en el Rosselló o 
Sea o Cera de les que existeixen 
entre runes entre Xeres i Medina 
Sidonia. Les monedes romanes 
que amb tota possibilitat circula- 
rien aleshores per Barcelona es 
denominaven, conforme al siste- 
ma nacional dels dominadors. 


Encunyada el 1 759 per Carles III. 

Els Reis Gots varen reduir a la 
meitat les oficines de monedes es- 
tablertes pels seus antecessors 
els romans. De totes les ciutats 
abans esmentades solament van 
conservar Tarragona, Tortosa i 
més tard s’agregà Barcelona per 
tant, es pot dir que l’existència de 
la Casa de la Moneda de Barcelona 
data de l’època d’aquests Reis. Pe- 
rò no deixa de ser un tant original i 
significatiu que el nom de Seca, 
com s’anomenava l’oficina de la 
moneda a Catalunya, derivi segons 
els filòlegs de la veu Zeca, paraula 
amb el qual els àrabs denomina- 
ven aquests establiments. 

En documents trobats a Barcelo- 
na a començaments del segle 
XVIII, es parla de les pessetes 


(hom creu que és el diminutiu de 
peces, petites), nom donat no se 
sap pas per qui, i tampoc de quin 
lloc procedia, a uns rals catalans 
de plata, encunyats en la Ceca de 
Barcelona. Degut a la profusió que 
hi havia l’any 1705 d’uns rals de «a 
ocho mejicanos» que se’ls anome- 
nava patacas o patacones, el 
Virrei Velasco va demanar als con- 
sellers que els convertissin en rea- 
litos catalanes perquè circulessin 
per tot el principat, ja que la ciutat, 
per privilegis reials, era l’única 
autoritzada per encunyar moneda. 

En ser proclamat rei l’Arxiduc 
Carles d’Àustria, aquest va dema- 
nar al Consell de Cent que conver- 
tís a rals catalans una partida de 
plata que va llegar procedent de 
donatius particulars. 

Vençuda la ciutat de Barcelona 
per les tropes de Felip V, i una ve- 
gada imposat el decret de Nova 
Planta del 16 d gener de 1716, el 
Capità General va notificar a la 
«Real Audiència» les queixes so- 
bre l’extracció de monedes a altres 
països. L’Audiència feia referència 
en el seu informe al mal estat de 
les peces de dos rals, de plata, 
anomenades vulgarment pessetes, 
que s’havien encunyat durant la 
guerra portant l’escut d’armes i el 
nom de l’Arxiduc Carles, així com: 
«parece impropio e indecente a la 
regalía y autoridad de su Majestad 
que esta especie de moneda sea 
casi la única que circula y corre en 
este Principado». A finals del 1 722, 
i veient que el comerç es negava a 
acceptar les pessetes, ja que 
corrien els rumors que el Rei havia 
ordenat retirar-les, es va haver de 
prendre rigoroses mesures per 
aconseguir que no persistís aquell 
estat de coses. Per reial ordre de 
desembre varen haver de conti- 
nuar circulant els «menudos cata- 


lanes» o pessetes fabricats durant 
el regnat de l’Arxiduc, ja que eren 
de suficient plata de llei i en tota 
Castella no es podien encunyar 
altres peces, ja que segons va al·le- 
gar l’intendent de «el molinillo» 
(lloc que s’anomenava així per ser 
la farinera de San Pedro on es ba- 
tia moneda), no hi havia pas coure. 

Quan va ser proclamat Rei d’Es- 
panya Carles III, l’Ajuntament de 
Barcelona va determinar que s’en- 
cunyessin 2.500 medalles d’ar- 
gent, de les quals, 2.000 tindrien la 
forma d’una pesseta i 500 de mitja 
aproximadament. Sembla ser que 
durant el regnat de Carles III, el so- 
birà que va crear la bandera espa- 
nyola, ordenà l’exèrcit i restaurà la 
flota, també va adquirir el nom de 
pesseta com a unitat monetària. 

Durant la revolució de 1868 i es- 
tant com a cap de l’executiu es- 
panyol el general Serrano (Duc de 
la Torre), va implantar com a unitat 
de compte la pesseta, dintre d’un 
sistema bimetàl·lic. En Laureà Fi- 
guerola, ministre de Finances, va 
establir per decret del 19 d’octubre 
una moneda que tenia 23 mil·lí- 
metres de diàmetre i un pes de 5 
gr., l’argent era de 835 mil·lèsimes. 
Així doncs, la pesseta quedava 
constituïda com a moneda na- 
cional. Es va aplicar el sistema de- 
cimal i les antigues peces de 
coure es convertiren en les d’un 
cèntim, dos, cinc i deu, i els rals de 
plata en pessetes de cent cèntims. 
Variacions de la pesseta 
1868 Fins el 1934 última emissió 
d’argent. 

1937 Coure-alumini. 

1936 Paper moneda. 

1944 Aleació de coure i alumini 900 
mil·lèsimes (coneguda per la 
rossa). 

Devaluacions 

1959 Primera reconeguda oficial- 
ment des de l’any 1868, fixat 
el canvi en 60 ptes. per dòlar 
o 0,0148112 gr. d’or fi. 

1967 Fins 1973 es devalua en un 
2,25% respecte al dòlar. 

1974 Adquireix el tipus de canvi en 
flotació. 

1977 Devaluació d’un 19,6% i que- 
dà el canvi establert en 84,9 
ptes. per dòlar USA. 

Actualment la pesseta, a l’igual 
que d’altres monedes, estan su- 
portant el canvi continu aque està 
sotmesa l’economia internacional. 

Miquel Sànchez 






Chester Himes 


★★★★★★★★★ 


Trilogy 


Ha finalitzat l’any orwellià. Els 
pseudofilòsofs comencen la recer- 
ca d’un nou llibre que serveixi 
d’exemple d’ací uns quants anys 
per retornar a les seves crítiques 
contra la mecanització i automatis- 
me del món que desfà la pròpia in- 
dividualitat. 

I mentrestant, els mateixos go- 
verns que s’han trencat el cap ano- 
menant l’any 1985 com l’Any Inter- 
nacional de la Joventut, no paren 
d’inventar nous «Big Brothers» i 
noves tècniques destructives. 

I quina raó tenia ei que ya dir la 
famosa frase «màs vale pàjaro en 
mano que morir de pie». Sort que 
ens queden els llibres i la música i 
que (toquem fusta i creuem els 
dits!) el Farenheit 451 que dirigí el 
malograt François Truffaut, encara 
no ha estat assimilat per les inteUi- 
gents i magnànimes ments dels 
que controlen el món. 

Però, tornant als orígens de l’ar- 
ticle, si hi ha alpú que estigui cer- 
cant el substitut del 1984 de l’Or- 
weli, els aconsello, senyores i se- 
nyors la trilogia més llegida de la 
dècada i el llibre que ha provocat 


més atacs d’histèria hilarant des 
que Groucho descobrí el Marxis- 
me. 

L’autor: Douglas Adams. 

Els llibres: La Guia del Autoesto- 
pista Galàctico, El restaurante del 
Fin del Mundo i La Vida, el Univer- 
so y todo lo demàs (aquest darrer 
encara no ha estat publicat al nos- 
tre país). 

Si ets una d’aquelles persones 
que creus que la imaginació ja no 
existeix, t’aconsello a) que et po- 
sis un mitjó dins la boca, o b) lle- 
geixis aquests llibres. Si després 
d’això penses encara el mateix, 
millor que et tornis anacoreta i 
escriguis una tesi referent a la re- 
percussió de les taques solars en a 
menstruació del camaleó antàrtic. 

Però si ets una persona que, 
malgrat tot, encara creus que els 
temps futurs varen ésser millors, 
llegeix les aventures de Ford Pre- 
fect, Arthur Dent, Zaphid Beeble- 
roc i altra parentela i us adonareu 
que... mecaguénlapus, això no 
se’n va a fer punyetes si nosaltres 
no volem. I pobre del que ens digui 
el contrari. 


★★★★★★★★★ 


Sang negra 


Chester. Tu. Tan. humà. Tan mis- 
teriós. Mort en el llit. Mort en el 
món. Mort dins la mort. Si la sang 
que tant has escampat existís, la 
pròpia sang es dessagnaria. Ches- 
ter. Tu. Himes. Ells. Personatges 
crus, vitals, freds, pragmàtics, no- 
vèl·lics, reials. Han mort, Chester. 
S’han deixat matar per una vulgar 
enveja. Has mort, Chester. T’has 
deixat matar per una vulgar malal- 
tia. Chester. Tu. Tan humà. Tan 
misteriós. Tan negre. Tan 
Chester... 

Chester Himes, un dels autors 
més importants i influents dins la 
novel·la negra, juntament amb 
Hammet, Chandler, McCoy, etc., 
ha mort víctima d’una llarga i cruel 
malaltia. 

Humphrey, ens hem quedat sen- 
se un altre pare i amic, oi? 


La dolce vita 


És l’any 1775. L’oferiment del 
comte Waldstein per ésser biblio- 
tecari en el seu castell de Dux, 
Bohèmia, és acceptat per aquell 
home de seixanta anys que, com 
explicà anys després el seu amic, 
el príncep de Ligne, «Tenia la cons- 
titució d’un Hèrcules, però la seva 
pell morena i aquells ulls tan vius i 
foscos li donaven un aspecte sal- 
vatge...». 

Entretant, aquell home comença 
a escriure la seva autobiografia, 
considerada com «el quadre més 
captivador de la vida del segle 
XVIII». 

Poc després d’haver-se publicar 
aquestes memòries, els investiga- 
dors, malgrat els seus desitjós, 
descobriren que tot el que havia 
dit aquell personatge era veritat. 

Durant quaranta-cinc anys viatjà 
per tota Europa, de dona en dona, 
de professió en professió. Va és- 
ser diplomàtic, jugador, místic, al- 
quimista i tantes coses més. Va 
deixar les seves petjades a Cons- 
tantinoble, Barcelona, París, Mos- 
cou i altres capitals d’Europa. Va 
ésser amant de princeses, prosti- 
tutes, comtesses, monges i innu- 
merables dones més. Donava tot el 
que tenia i guanyava tot el que vo- 
lia. No podia ésser fidel però no 
deixava d’estimar mai. 

Morí l’any 1798 en el mateix cas- 
tell de Dux, retirat de la seva vida 
aventurera, però admirat per tots 
els que el varen conèixer i per la 
gent que ja començava a admirar 
les seves memòries. 

Giovanni Giacomo CASANOVA 
de Seingalt, amb tota la sinceritat 
del nom et diré que, mai m’he di- 
vertit, admirat i envejat tant a una 
persona com després d’haver llegit 
Historia de mi vida, la teva autobio- 
grafia. 

Chapeau, Monsignore! 


Que bé s’està quan s’està bé 

(Anònim) 


Aschmunadai 


K ocK 'n Show 




★ ★★★★★★★★ 


Novetats. Les novetats d’avui ja 
fa uns quants mesos que són notí- 
cia. Però, just avui, són més notí- 
cia que ahir. El mapa musical del 
país comença a tenir els seus pro- 
pis trets. Sortosament, dia a dia 
els grups estatals assoleixen no- 
ves vendes, nous èxits... més fer- 
mesa. L’ebullició ha donat pas a la 
confirmació. Los llegales, Gabine- 
te Caligari, Loquillo, Los Rebeldes, 
Dinarama... Tots ells han anat tro- 
bant el seu lloc. Altres han sucum- 
bit a la marea. Ara mateix, dos han 
estat els grups que han aconse- 
guit, per fi, l’èxit que perseguien. 
Ells són Los ilegaies i Gabineta 
Caligari. Comencem pels primers. 
Los Ilegaies, després de la reedi- 
ció del seu anterior L’P, ja han edi- 
tat el seu nou treball: «Agotados 
de esperar el fin». Amb ell intenten 
igualar l’èxit que ja han obtingut 
amb les seves actuacions en direc- 
te arreu de l’estat espanyol. La 


senzillesa del seu pop, àcid, dur i 
melodiós a l’hora, fan possible te- 
mes com «Odio los pasodobles», 
«Soy un macarra» (?!) o el que dóna 
títol a l’L’P. Un bon disc amb gust a 
cervesa fresca. I uns altres que no 
volen quedar-se amb la gola seca 
són Gabineta Caligari. Aquest 
grup, després de bastants despro- 
pòsits musicals, ha sabut evolu- 
cionar fins a assolir un so i un estil 
propis. Ara fa dos anys van ser 
considerats el conjunt revelació 
amb més futur. El futur no s’ha fet 
esperar. El seu nou mini-L’P està 
superant espectacularment l’ante- 
rior. Temes com «Cuatro rosas» 
que és el títol del disc, o «Mas dura 
serà la caída» els acrediten ja, dins 
el panorama pop. 

I continuem. «^Donde estabas 
tú en el 77?» es el nom-pregunta- 
qüestió-títol del nou L’P de Lo- 
quillo y los Trogloditas. Amb ell 
ariba el rock, el country i el rock’n 
roll. El so, ja se sap, es el mateix 
de les bandes de garaig de la dèca- 
da dels seixanta. Guitarra, baix i 
bateria, amb la mitjanit de fons. Ell 
és Loquillo, o boget, o bogill, o bo- 
gascle, o... I d’un grup que es va 
iniciar a Barcelona passem a parlar 
d’un dels grups més arrelats a la 
nostra ciutat: Los Rebeldes. Si hi 
ha un grup amb tradició ro- 
canrollesca aquest és, sens dubte, 
Los Rebledes. El títol del seu nou 
Mini-L’P ho deixa ben clar: «Esto 
es rock’n roll». No es pot ser més 
explícit. Pur i clàssic rock a billy 
accelerat amb algunes gotes de 
swing. Ja ho sabeu, des de casa 
nostra i per tota Europa... be-lup- 
be-balula-belup-bum-... balup. 
Deixem els grups per parlar ara, 
d’una companyia discogràfica in- 
dependent, també del país. Ella 
s’anomena Grabaciones Acciden- 
tales. I és notícia perquè ha editat 
un L’P, distribuït per D.R.O. que re- 
cull un seguit de conjunts estran- 
gers poc accessibles al nostre 
mercat. Es tracta de l’avantguarda 
pop d’ara mateix. Antena, Durruti 
Coluumn, Cabaret Voltaire, Paul 
Haig... Noms i grups minoritaris, 
però no necessàriament de mino- 
ries. Un to relaxant, líric i 
suaument heterodox que posa a 
prova l’oïda més subtil. El títol: 
«Aquí viene el crepúsculo». Per 
cert d’aquest L’P sols se n’han edi- 
tat mil còpies. Comptant el meu i 
el del principal segona ja només 
en queden 998. Afanya’t. 


Maxis i Singles 


D’Eivissa ens arriba un noiet 
anomenat Sandy Marton que ens 
canta allò de «Peop/e from Ibiza, 
Iaia Iaia...». Un tema-disco engan- 
xós, assoleiat i que ens transporta 
anticipadament a l’estiu, les plat- 
ges i les discoteques a la llum de 
la lluna. Què tindrà la gent d’Eivis- 
sa...? I d’Eivissa agafem un patí de 
vela i ens arribem a Mallorca. 
D’aquelles terres és, precisament, 
un dels conjunts més sincers del 
moment. El seu nom: Peor Impo- 
sible. Es tracta d’una multi-banda 
que barreja la música amb el show 
visual. Els seus temes són irresis- 
tiblement desenfadats, frescs i 
lleugers. Un postre ideal per a 
qualsevol dieta. Què tindrà la gent 
de ses Illes...? I no deixem el patí 
de vela perquè ara, amb l’ajut del 
vent, ens dirigim cap a Alemanya. 
D’allà ens arriben els sons del grup 
Alphaville. «Sounds like a melody» 
és el títol del seu nou hit. Una peça 
pop, comercial i d’impecable pro- 
ducció. I fins ací la programació 
d’avui. Bon cap de setmana. 


David Stardust 


★ ★★★★★★★★ 


HiTS T. d’A. 
castellans 

— Alaska y Dinarama 

— M. Bosé 

— La Union 

— Oié Olé 

estrangers 

— Duran Duran 

— Sandy Marton 

— Frankie Goes to Hollywood 

— Limaih 

catalans 

— J. Manuel Serrat 

— Jaume Sisa 

— Raimon 

— Lluís Llach 


★ ★★★★★★★★ 




Històries de 
Caissa-I 


L’Obertura 

Catalana 


Hola amics escaquistes! Perme 
teu-me que em presenti: Sóc Cais 


sa la Deessa dels escacs. He estat 
enviada entre els homes pel meu 
pare Zeus, per donar-vos a co- 
nèixer el màgic embruix del joc- 
ciència-art dels escacs. Entre co- 
metes us diré que a l’Olimp tampc 
no estem d’acord a l’hora de defi- 
nir-lo. 

Per vosaltres, els mortals, no 
sóc visible, mes és ben cert que 
tots els jugadors, grans o petits, 
que durant la Història foren i se- 
ran, han estat inspirats per Mi. Si 
ells m’estimaren, jo els he corres- 


Al moment d’entrar a la sala, 
tots els protagonistes estaven as- 
seguts davant dels seus respec- 
tius taulers disposats a medir les 
seves forces. L’ex-campió del món 
José Raúl Capablanca, el gran teò- 
ric i pedagog rus, Dr. Tartakower, 
el belga Colle, els anglesos Yates i 
Vera Menchik, aquesta campiona 
del món femenina, l’italià Monti- 
celli, i els espanyols Rey Ardid, 
Golmayo campió d’Espanya, Vilar- 
debó campió de Catalunya, entre 
d’altres. 


post amb el meu poder, encara que 
de vegades m’he hagut d’enutjar 
amb molts d’ells que m’estimaren i 
m’oblidaren per un temps, mes si 
després tornaren a Mi, Jo els he 
perdonat, perquè l’amor que van 
sentir pels escacs m’obliga a fer- 
ho. 

Ara que ja em coneixeu, us diré 
que em valc del Catalunya Escacs 
Club per fer arribar el meu missat- 
ge a tots vosaltres a través de 
Trenc d’Alba. Mes per no cansar- 
vos, us contaré una història que va 
succeir a Catalunya, ja fa molts 


Com jo sabia què anava a pas- 
sar, vaig apropar-me a la taula on 
jugaven el Dr. Tartakower i l’italià 
Monticelli, just al moment que 
aquell feia la primera jugada 1. 
P4D, quasi sense donar temps 
d’avançar el rellotge, Monticelli 
contestà 1... C3AR; el Dr. Tartako- 
wer pensà un moment, i agafant el 
peó de cavall rei, el diposità al ter- 
cer escac, 2. P3CR. Les blanques 
només havien jugat dos cops, mes 
Monticelli es va moure, nerviós en 
la seva cadira, i a la vegada mirava 
sobtat el Dr. Tartakower. En aquest 


anys... 

A mitjans de l’any 1929, jo esta- 
va assabentada, que el dia 25 de 
setembre, a Barcelona, s’iniciava 
el Torneig Internacional d’Escacs 
de l’Exposició Universal, on em 
vaig dirigir. 


punt haig de dir que Monticelli, 
com tots els mestres era sensible 
a segons quina mena de' jugades i 
la darrera del Dr. Tartakower no era 
coneguda. Monticelli va necessitar 
una llarga i profunda anàlisi per 
replicar. La partida, fins el seu ter- 


mini, va seguir així: 


2 .... 

P3CR 

3 P4AD A2C 

4 A2C 

0-0 

5 P4R 

P3D 

6 C2R 

P4R 

7 P5D 

CD2D 

8 CD3A P4TD 

9 P3TR 

C4A 

10 A3R 

C1R 

11 D2D 

P4AR 

12 PxP 

PxP 

13 0-0 

P3CD 

14 P4A 

P5R 

15C4D 

A2D 

16 P4CR 

PxP 

17 PxP 

AxP 

18 CxP 

CxC 

19 AxC 

C3A 

20 A2C 

D2R 

21 P5AR 

C2D 

22 C6A 

DIR 

23 TD1R 

C4R 

24 A4D 

AxP 

25 AxC 

PxA 

26 CxPR 

AxC 

27 D5C+ R1T 

28 TRxA 

A5D + 

29 R1A 

D2D 

30 T6R 

TxT 

31 DxT 

DSC 

32 D4R 

T1A + 

33 R1R 

A7A + 

34 R1D 

DxP 

35 T7R 

D8T + 

36 R2A 

DxP + 

37 R3A 

D8T + 

38 R2A 

1/2- 1/2 




Un cop firmades les taules, Mon- 
ticelli va prengutar al Dr. Tartako- 
wer: «Perdoni, col·lega, que li faci 
aquesta pregunta, mes, com dimo- 
nis s’anomena això que m’ha ju- 
gat, en el cas que tingui algun 
nom?» 

El Dr. Tartakower li contestà: 
«Vostè no ho sap, estimat col·lega, 
mes, sense saber-ho, m’ha ajudat a 
donar a llum una nova obertura, 
l’Obertura Catalana». 

Era fruit de l’atzar la partida que 
acabava de jugar-se? Puc assegu- 
rar que no, ja que havia succeït, 
que un gran afeccionat als escacs, 
el Sr. Francesc Armengol, directiu 
de la Federació Espanyola, propo- 
sà un premi de 150 pessetes per al 
participant del Torneig que inven- 
tés una nova obertura. 

Més tard, al mateix torneig, es 
tornà a jugar l’Obertura Catalana: 
Dr Tartakower 1 - Torres 0, i Dr. Tar- 
takower V 2 - Marin Vz. 

Avui en dia, a Moscou, Karpov i 
Kasparov han jugat diverses vega- 
des l’obertura catalana, dins del 
seu matx pel Campionat del Món. 

E.S.E. 

Catalunya E.C. 

★★★★★★★★★ 

El Catalunya Escacs Club està a 
la disposició dels escaquistes, fo- 
namentalment els de Sants, Hosta- 
francs i La Bordeta, al carrer 
Robreho 24, primer pis, tots els 
dies de 5 a 9 de la tarda, menys els 
diumenges. 

Està en marxa la inscripció per a 
les Terceres Dotze Hores d’Es- 
cacs, torneig obert a tots els afec- 
cionats, federats i sense federar. 


TA I N O T N A 
J D B T E V S I 
LOPESOJO 
L L R B L I S X 
T F I D B A K E 
N A 0 J I O R Ç 
V S H C A N I D 
I P E R E A B O 
R I OSBRV I 
A B T I S C N D 
S 0 I 0 K I E R 
EEÇTCSLA 
C T R U I SOU 
LOLGSOAD 
O A S C I R N E 
U N Ç I 0 L T O 


★★★★★★★★★ 



VERTICALES: (1) El que perpetra 
nada màs que chapuzas.— (2) Per- 
sona muy dada al cotilleo, banal e 
ignorante. Metro.— (3) Instituto 
Nacional de Indústria. En los 
coches riojanos. El de Ceilan es 
excelente.— (4) Moto matriculada 
en Segòvia. Juan, en la URSS, fir- 
ma así. Gramo.— (5) Cítrico primo 
de la naranja.— (6) Hijo de Isaac y 
Rebeca. Al rev., art. determ.— (7) 
Imàgenes ortodoxas.— (8) Manota- 
zo en toda la papada. Al contrario 
de arrel. — (9) Musa monjil, esta la 
del Tenorio. Nota musical. Dècima 
consonante.— (10) Al rev., cloruro 
de sodio. Por la idem de la amargu- 
ra nos lleva la Declaración de Ren- 
ta.— 

SOPA DE LLETRES 

-X 

— L’anella més feble de 

* 




la cadena és, en reali- 


Mireu de trobar 

aquests 

r 

tat, la més forta, car pot 
trencar-la. 


15 noms: 


* 

(sense signatura) 

* 

ABELARD 

JOAN 

* 

— Molt sovint he la- 


ADOLF 

JOSEP 

* 

mentat d’haver parlat; 
mai però, d’haver callat. 

-k 

ANTONI 

JORDI 


(Publi Siri) 


CÈSAR 

NARCÍS 



-K 

EDUARD 

NICOLAU 

* 

— La dona és per l’ho- 
me l’or de la seva vida, 

-k 

ERNEST 

PERE 


però no par de treure’n 


ENRIC 

SERGI 


partit. 

-K 

ULISSES 


* 

(Oscar Wilde) 

* 


E 

L 

C 

R 

U 

C 

I 

G 

R 

A 

M 

A 

4j_ 

5p 





* 



9 

sr 





* 




7 


* 







B 

HORIZONTALES: (1) Tema bàsico 
de los chismosos. Afluente del Mi- 
no.— (2) Setas. La mitad de Ma- 
riona.— (3) Diminutivo de Aristóte- 
les. Cartas, las de la baraja.— (4) 
Platino. Impartes educación.— (5) 
Ciudad andaluza, marinera y con 
omisión de letra. Al rev., símb. 
quím. del Polonio. Carbono.— (6) 
Canturrear la rana. Heroína de Ib- 
sen.— (7) Interjec. animosa. Río 
africano. Pron. pers. 3 a pers. masc. 
sing.— (8) Roentgen. Tonelada. La- 
go mítico con monstruo incluído. 
Cincuenta romanos.— (9) Última 
letra en el alfabeto griego. Otra in- 
terjección animante y torera. 


★★★★★★★★★ 

SOLUCIÓN: 



TRENCD ALBA 




FARMACIA 

CENTRO 

DE 

ESPECIFICOS 


av.madrid, 222 - vallespir, 103 tel. 339 0332 


fórmulas 

magistrales 

r ç§ anàlisis 

li oxigeno 

J’fT ortopèdia 

qrupos 

sanguineos 

- 08014 barcelona 



ESCOLA £AI\JT£ 


-CAR 


consell de cent, 19 

metro: HOSTAFRANCS (linial) - bus: 56 -57 


AUTOESCOLAI 08014 • barcelona tel. 223 71 23 



CAIXA DE 


BARCELONA 


08014 BARCELONA 


Sants - Sents 65—69 - tlf. 421 .35.1 1 
Plaça del Centre - Av Madrid 21 7 i Vallespir 1 1 3 
Hostafrancs - Consell de Cent 1 1 - tlf. 243.55.03 
La Bordeta - Badal 90-92 - tlf. 331.26.47 
Gayarre - Gayarre 15-17 - tlf. 422.35.72 
Olzinelles - Olzinelles, 1 0-1 2 - tlf. 422.36.27 
Sant Medir - Constitució 40 - tlf. 421 .30.1 0 


08028 BARCELONA 

Badal - Carretera de Sants 295-297 

Av. de Madrid - Av. de Madrid 9 - tlf. 333.1 8.1 6 

Sugranes - Sant Federic 1-3 - tlf. 422.39.72 

Santa T ecla - Av. Madrid 92 - tlf. 339.83.1 4 

Can Mantega - Violant d'Hongria 1 00 - tlf. 339.44.23 

Galileo - Galileo 54-58 - tlf. 330.51 .04 


ADHERITS AL SECRETARIAT D’ENTITATS 







